
Emê biryara xwe bidin 

S erokê Herêma Kurdistanê 
Mesûd Barzanî li parlamenê 
peyamên balkêş dan û diyarkir 
ku wê kurd êdî bi xwe birya- 
ra çarenûsa xwe bidin. Barzanî 
pêşniyara avakirina komîsyoneke 
ku li ser referandûm û hilbijarti- 
nan bixebite kir û got divê Kur- 
distan ji her tiştî re amade be. 



Serxwebûn di rê de ye 

A lî Awnî destnîşankir ku piştî 
hilweşîna Iraqê ket rojevê 
êdî Kurdistan jî ketiye ser xeta 
serxwebûnê. Awnî got ku wek 
hemû milletên din wê kurd jî 
bibin xwediye mafên xwe û 
mijarên wek DAIŞ, firotina neftê, 
têkiliyên Kurdistan û dewletên 
derdorê ji rojnameya me re 
nirxand. 


IV I A HERDEM RASTÎ 

BasNuce 


Xizmetkarê 
folklora kurdî: 
Elaeddîn 
Baba Şehabî 

R awêjkarê Civata 
Ewlekariya Herêma 
Kurdistanê Mesrûr 
Barzanî di derbarê mijara 
serxwebûna Kurdistanê 
de hevpêyvînek ligel 
televîzyona France 
24 kir. Barzanî di 
hevpeyvîna xwe 
de got, “Kurdistan 
defakto serbixwe ye û 
dem hatiye ku civaka 
navdewletî biryareke 
wêrek bide û piştgiriya 
mafên gelê Kurdistanê 
bike.” -»5 



Mirin li pey Zaro Axa ma 

Z aro Axa bi temenê xwe 
yê179 salî bala cîhanê 
kişand. Beriya ku bimire 
li gelek dewletan beşdarî 
panêlan bû û li ser temen 
dirêjiyê axivî. Piştî ku mir 
dewletê ji bo lêkolînên 
tibbî dest da ser cenazeyê 
wî û dil, gurçik, çav, mêjî 
û hin organên din birin 
Emerîka'yê. 

-» 12 


Guldexwîn li ber qelanê ye 

G uldexwînên ku li 
herêmên Wan û Cole- 
mergê wek "bûka bigirî' tên 
zanîn û pîroz tên qebûlki- 
rin, di bin xeterê de ne. Qa- 
çaxçiyên nebatên endemîk 
wan derdixînin derveyî 
welat, koka guldexwînan 
ber bi qelanê ve diçin. Li 
zanîngehan de derbarê ne- 
batên endemîk de lêkolîn 
têkirin ^ 13 

Welatê baz û pezkoviyan: Dêrsim 


WELAT BAZ 

Deriyê çiyayên sîm 

Pîvana xaka Dêrsîmê 7 hezar û 774 km 2 
ye. Erdîma Dêrsimê % 69,9 ji çiyayan, 

% 30,1 ji deşt û platoyan pêk tê. Dêrsîm 
ku di tejena Firadê de ye, ji alî sînorên 
xwezayî ve hatiye dorpêçan û devereke 
bilind e. Xaka Dêrsîmê ji bakûr ve ji alî 
Çiyayê Mûnzir, ji rojava ve ji alî Geliyê 
Avareş, ji başûr ve ji alî Gola Kebanê û 
ji rojhilat ve jî ji alî Geliyê Perî ve hatiye 
pêçan. 

Xaka Dêrsîmê bi piranî ji bilindahiyan 
pêk tê. Çiyayên Dêrsîmê ku bi gelemperî 
wek Mûnziran tên naskirin, berdewam 
a sîlsîleyên Torosên rojhilate. Lûtkeyên 
Mûnziran li seriya 3 hezar metreyî ne. 
Serê çiyayan havîn û zivistanan biberfin. 
Zivistanan derbendên Mûnziran tên 
girtin û çiya her sal 8 meh di bin berfê 
de dimîne. Ji ber ku kevirên Mûnziran 
nermin, di van çiyayan de gelek şikeft jî 
peyda bûne. Ev şikevt heta salên dawîn 
jî ji bo sitara sewalan dihatin bikaranîn. 
Lûtkeyê Mûnziran rût in. Li hin deveran 
quntarên çiya ji alî daristanan ve hatine 
xemilandin. Xaka Dêrsîmê ji % 12 daris- 
tanin. Niha ji van daristanan gelekê wan 
hatine şewitandin. 

Sîlsîleyên Mûnziran heta Pilemorî 130 
km dirêj dibin. Firehiya sîlsîleyê jî bi 
qasî 25 km ye. Çiyayên Mûnzir li hin 
deveran ji alî geliyên kûr ve tên birrîn. 
Çem û avên bicoş bi taybetî rojhilatê 
Mûnziran wek geliyên kûr perçe kirine. 
Li Dêrsîmê çiyayên navdar ê wek Çiyayê 
Mircan, Çiyayê Zel, Çiyayê Dizgûn, 
Çiyayê Gurgur, Çiyayê Egînê, Çiyayê 
Xidirê, Çiyayê Tûjik, Çiyayê Babasiltan, 
Çiyayê Bilgeşê, Çiyayê Sowgenê û Çiyayê 
Goşê. Çiyayên Dêrsimê ji alî heywanên 
kovî ve dewlemend e. Di çiyayên 
Dêrsîmê de, kûze, darbir (semasî), rovî, 
keroşk, bizin û pezkovî, qertel, gur, baz, 
kew hene. 

Li gel van çiyayên bilind, geliyên kûr 
ê xaka Dêrsîmê jî dengdayine. Geliyê 
herî girîng geliyê Mûnzir e. Gelî ji Girê 
Ziyaretê destpêdike û heta nêzî Na- 
venda bajêr bi Geliyê Pilemorî re dibe 
yek. Ev herdû geliyê asê û kûr, bihevre 
digîjin Gola Kebanê. Dîsa Geliyê Perî 
jî ku li keviyên Ava Perî dirêj dibe, yek 



D eriyê zîv, derbenda 
sîm, Dêrsîm. Deriyê 
Kurdistanê. Welatê 
çiyayên bilind, geliyên 
kûr û çemên har. 

Hêlîna qertelan, welatê 
bazan. Xaka serhildêr 
û maxrûran. Dêrsîm li 
Bakûrê Kurdistanê di nav 
eyaletên Amed, Serhed 
û Qoçgîrî de cîh digre. 
Bajêr di nav hêlîlarên 38 
û 40 û di nav hêlîpanên 
39 û 38an de ye. 

ji geliyên navdar e. Rêyên ku ji bajarên 
cîran ber bi nava Dêrsîmê ve dirêj dibin, 
ji ser derbendên van geliyan ve digîjin 
heremê. Derbendên girîng ê Dêrsîmê 
jî evin: Derbenda Ziyaretê, Derbenda 
Nêrdewan, Derbenda Avager, Derbenda 
Mircanê û Derbenda Mahmunûtê. 

Deşt 

Li herema Dêrsîmê deştekî tenê heye. 
Deşta Zerenîk li başûrê quntarên 
Mûnziran cîh digre û 85 km 2 fireh ( 

Deşt ji deryayê 1350 m bilind e. 
çar alî ve bi gir û lûtkeyên bilind 
pêçan. Ji van bilindahiyan ge 
û av ber bi deştê ve diherikin. Ev deşt 
herçiqas bi xêrûbêr be jî, hilberina deştê 
ji ber serma û zivistanên dirêj, kêm e. 
Gundiyên deştê ji bilî ceh û genim bi 
taybetî benîştê kerengan û fasûlî diçinîn. 
Ev erdnîgara bihûştî ji alî madenên 
binerdê ve jî dewlemend e. Li gor 
saziyên lêkolînê, di bin axa Dêrsîmê de 
sifir, qrom, magnez, asbest û çavkaniyên 
xwey hene. Ji van madenan tenê li nêzî 
Pilemorî xwey tê derxistin. 

Çemê Mûnzir 

Çiyayên Dêrsîmê seranser bi av û kanî 
û rûbaran ve xemilandine. Di erdnîgara 
bajêr de sê çemên girîng ê wek Mûnzir, 
Perî û ava Pilomer diherike. Çemê 
Mûnzir hem di xaka Dêrsîmê de, hem 
jî di dîrok û efsane û çîrokên bajêr 
de cîhekî girîng digre. Mûnzir ji 
bakûrê Zerenîkê ji Girê Ziyaretê 
ji Çilkahnî dizê. Çem ji serbejêrên 
Zerenîkê bi hêzekî mezin diherike 
û li deverên rast ber bi rojava û 
rojhilat li dû milî diqete. 
i. Li deştên Zerenîkê çemên wek Xa- 
çor, Mamikan, Şamikan, Nanîkan, 
Mercan û Merho hene. Çemê 
Mûnzir piştî ku avê van çeman 
jî digre li nêzî Dêrsîmê bi ava 
Pilemorê re dibe yek. 

Piştî vir navê Mûnzir digre û berê 
xwe dide başûr. Mûnzir ku çend 
avên biçûk jî tevlî xwe dike, li sînorê 
Mazra dirije nav bendava Kebanê. 

Ava Mûnzirê zelal e. Di vê avê de gelek 
masiyên goştxweş dijîn. Li Kurdistanê 
masiyên herî navdar ê çemê Mûnzirê ne. 
Çemê Mûnzir di nav Kurdên Dêrsîmê de 
avekî pîroz e. Li ser vî çemî efsaneyên 
pîroz hatine gotin. Li gor van efsane- 
yan çem navê xwe ji şivanek girtiye. 
Mûnzir ewliyayekî xwedê ye û li cîhê ku 
wendabûye ava Mûnzir zaye. 

)îsa li gor baweriyên kevn, Ava Mûnzir 
3êsîrên xwedawenda Anahîta dize. Ji 
ber vê yekê di çareserkirina pirsgirekên 
civakî de vexwarina ava Mûnzir wek 
sondekî tê qebûl kirin. 

Çemekî din ku erdîma Dêrsîmê 
dixemilîne Ava Perî ye. Perî ku li bakûrê 
rojhilatê Dêrsîmê dikeve di nav geliyên 
Çiyayê Reş de diherike û eyaletên Amed 
û Dêrsîmê ji hev diqetîne. Artêşê ji bo di 
nav herdû eyaletan de astengekî xwezayî 
deyne li ser çemê Perî, li nêzî Gêxiyê 
Bendava Özluce avakiriye. 

Ji bilî van çeman, li xaka Dêrsîmê avên 
wek Avareş, Xarçik, Mirad û Qutî jî hene. 

Daristan 

Erdnîgara Dêrsîmê ji alî delaliya xwe jî 
bê mînak e. Seranserên geliyên Dêrsîmê 
bi daristan, deverên mesîre û bi sedan 
şikeftan ve xemilandî ne. Geliyê Mûnzir 
ji salên I970an vir ve di bin navê ‘parqa 
netewî’ qaşo di bin parastinê de ye. Di 
vî gelî de bi sedan cûrên sewal û teyrên 
neçîrê hene û masîvanî jî tê kirin. 
Daristanên Mûnzirê ê wek Zarkawît, 
Halvorî Wank, Belgeş, Mixsor û Sofke jî 
navdayî ne. 

Li erdnîgara Dêrsîmê bi sedan avgerm 
jî hene. Ji vana ê navdar Xaçik, Baxin, 
Xarik û Anafatma ne. Ji aliyekî din ve ji 
bilî van avgerman li nêzî Navenda bajêr 
û li navçên Mazgird û Pilêmorî gelek 
çavkaniyên avên mîneralî jî hene. 

Xwarin 

Di midbexa Dêrsimê de lopkifte xwa- 
rina sereke ye. Lopkifte ji arvanê nîsk 
û cûlbant (beqle) tê çêkirin. Nîsk û 
cûlbant tevlîhev dibe û tê şilkirin, pivaz 


û bexdenûsa hûrkirî dikeve navê. Wek 
rûlo tê topkirin û paşê tê kelandin. Pişt- 
re rûnê sorkirî tevî îsota sor bi ser de tê 
reşandin û tê xwarin. 

Bastêq, dims û penêrê tulum jî ji fêkî û 
şîrên heywanên heremê tên çêkirin. 

Kinc 

Li heremên çiya ê Dêrsimê hîn jî kincên 
gelêrî tê lixwe kirin. Jinên Dêrsimî 
etegekî bi navê ‘pêşî’ û bi serde jî îşligekî 
lixwe dikin. Li pişta xwe kefiyekî û bi ser 
de jî şerîdekî rengîn bi navê ‘kejik’ girê 
didin. Di lingên wan de solên kapik- 
bilind û gorên hirî hene. Keçên ciwan 
şarpe yên tul, jinên pîr jî yên hevreşim û 
rengtarî didin serê xwe. 

Zilam şalwar, îşlik û çakêt lixwe dikin. 
Goreyên zilaman bi navên galik, dîzleme 
û qonçî tên zanîn. 

Rêvebirî 

Dêrsîm li gor pergala rêvebiriya fermî 
parêzgeh e. Bi navên Mamikan, Malkişî, 
Pilemorî, Xozat, Pêrtax, Mazgêrd û Naz- 
miye heft navçe, 20 xopan û nêzî 500 
gund û gelek mezra û komikên wê hene. 
Cîranên Dêrsîmê ji bakûr ve Erzîngan û 
Qoçgîrî, ji başûr ve Mazra û ji rojhilat ve 
jî Çewlik e. Dêrsîm ji rojhilat ve jî cîranê 
Meletî ye. 

Şêniya bajêr hemû kurd in û bi giştî li 
ser ola elewîtiyê ne. 

Kurdên Dêrsîmê li navçeyên Mazgêrd, 
Pêrtax û li Malkişî bi giranî zarava ya 
kurmancî, li navçên Xozat, Pilûr, Nazmi- 
ye û Pilemorî jî bi piranî bi zarava ya 
dimilkî, yanê bi zazakî diaxifin. Şêniya 
bajêr li gor daneyên sala 2013’yan tevî 
navçe û gundan derdora 86 hezarî ye. 

Nav 

Li gor belgeyên dîrokî b.z herema 
Dêrsîmê di çavkaniyên Yûnanî de 
wek ‘Daranîs’, di çavkaniyên Persî de 
jî wek ‘Zûza’ tê binavkirin. Navenda 
bajarê Dêrsîmê di sala 193/an de wek 
garnîzonekî leşkerî hat damezirandin. 
Dêrsîm ku hat avakirin ji alî Tirkan ve 
wek ‘Tunceli’ hat binavkirin. Heta van ça- 

xan Navenda herema Dêrsîmê, Xozat bû. 
Devera ku bajêr lê hatiye damezirandin 
bi navê ‘Kalan’jî tê naskirin. Bajêr ji ber 
ku li nêzî gundê Mamikan hat avakirin, 
bi vî navî jî tê naskirin. 

Dema Dêrsîm tê gotin bi gelemperî 
herem tevî hemû navçeyan tê bîra 
mirov. Heta salên dawîn jî ku Navenda 
bajêr hîn gundekî bû, herema Dêrsîmê 
bi taybetî bi navçên Mazgîrd, Zerenîk û 
Xozatê ve dihat naskirin. 

Bajarê 5 hezar salî 

Li gor dîroka nivîskî li herema Dêrsîmê 
jiyana şaristanî 3 hezar sal b.z diçe. Di 
salên 2000an de li heremê hukum- 
dariya işûwayiyan û paşê jî Mûşkiyan 
destpêdike. Di salên 6ooan de Med 150 
sal heremê di bin destê xwe de dig- 
rin û paşê dema Persiyan destpêdike. 
îskenderê Mekedonî ku di salên 330an de 
dikeve Kurdistanê, Dêrsîmê ji Persiyan 
distîne û dema piştî wî li Dêrsimê dewra 
Bîzansiyan destpêdike. Di van salan de 
Dêrsîm di nav artêşên Ereb û Bizansê 
de dibe sehna şer. Piştî salên nooan 
êdî Selçûqî dikevin heremê. Heta dagira 
Osmaniyan a sala I474an Dêrsîm di nav 
hukumdarên heremî de carcaran dest 
diguhure. Di vê navberê de di sala I243an 
de ji alî Moxolan û di sala I387an de jî ji 
alî Artêşa Tîmûr ve tê talan kirin. 

Piştî îsooan li Dêrsîmê desthilatiya 
Osmaniyan destpêkir. Di van salan de 
Dêrsîm û derûdorê ji bo belavkirina ola 
Şiîtiyê ji alî Şah Îsmaîlê Sefewî ve wek 
heremeke taybetî hatibû hilbijartin. 
Helbet Siltanê Osmanî Yawûz jî li dijî 
belavbûna Şiîtiyê tedbîrên hovane sitend 
û Dêrsîm jî di nav de li gelek hereman 
qetliamên Şiyan kir. Di bin hukumda- 
riya Osmaniyan de di nav Dêrsîmî û 
dagirkeran de tû car aştî çêne bû. Gelek 
car şer derketin. Lê Dêrsîmiyan her tim 
metîngeran ji welatê xwe dûr girtin. 

Bi destpêka salên 1900’an ve Dewleta 
Osmanî ketibû pêvajoya belavbûnê. 

Di nav gelên bindest de bayê netewî 
destpêkiribû. Rewşenbîrên kurd jî dest 
bi xebatan kiribûn. Kurdên Dêrsîmê jî di 
nav van xebatan de cîh digirtin. Di sala 
içi2an de Mele Xidirê Dêrsîmî bi navê 
‘Kurdistan Muhiban Cemiyeti’ rêxistinekî 
dizî damezirandibû. Cemiyet demekî 
şûnde ji alî polisê Osmanî ve hat girtin. 
Dêrsîm di wan salan de herçiqas di nav 
tixûbên împaratoriya Osmanî de bû jî, 
ne din bin dagir û rêvebiriya wan de 
bû. Dêrsîmiyan bac û leşker nedidan 
dewletê. Di van salan de li Dêrsîmê ge- 
lek Ermenî jî hebûn. Li gor salnameyên 
sala 1880’an li heremê 13 hezar Ermenî 
hebûne. Di salên qetlîmamê de jî, gelek 
Ermeniyan xwe sipartibûn Dêrsîmê û ji 
kêra Tirkan filitîbûn. 

Yek ji berhemên xebata Kiirdistan Teali 
Cemiyeti, Serhildana Qoçgîrî bû. Ev ser- 
hildana ku di sala 1921’an de destpêkir 
û çend meh ajot, ji Zarayê heta Dêrsîmê 
belavbûbû û ji alî eşîr û şerwanên 
Dêrsîmê ve dihat destekkirin. 

Di van salan de herem wek Dêrsîm dihat 
binavkirin û wek sancaxekî bi parêzgeha 
Mamuret ul Ezîz (Mazra-Elezîz) ve 
girêdayî bû. Heta salên 1922’an jî bi vî 
awayî hat birêvebirin. Û piştî serhildana 


Qoçgîrî wek parêzgehekî bi serê xwe hat 
birêvebirin. 

Piştî damezrandina Komara Tirk, 
pêdiviya Kemalîstan bi Kurdan nema. 

Ji ber vê yekê dest bi tasfiya wan 
kirin. Mebûsê Dêrsîmê Hesen Xayrî 
di pêvajoya Peymana Lozanê de, bi 
daxwaza Mustafa Kemal, di meclîsa Tirk 
de kincên Kurdi li xwe girêdabû û li ser 
navê Kurdan têlgraf kişandibû Lozanê 
û Heyeta Tirk wek ‘Heyeta Kurdan jî’ 
dabû nasandin. Xeyrî di sala 1925’an 
de dîsa bi fermana Mustafa Kemal, bi 
‘Kurdperweriyê’ hat tawankirin û di 
encam de hat bidardekirin. 

Tertele ya Dersimê 

Komara Tirk piştî tefandina Serhilda- 
na Şêx Seîd û a Araradê berê xwe da 
Dêrsîmê. Li Kurdistanê cîhê yegane ku 
dagirker neketibûnê Dêrsîm bû. Ber bi 
salên 1926’an Kemalîstan ji bo dorpêçan 
û xapandina eşîrên Dêrsîmê amadeka- 
riyan kirin. Bi rêbaz û hîleyan di nav 
eşirîran de nakokî derdixistin û wan 
berî hevûdû didan. Herwiha duxwestin 
ku li çend hereman meqerên leşkerî 
deynin û çekên eşîran ji wan bistînin. 

Di vê navberê de car cara herdû alî ji 
bo hevûdû bipîvin û pîlanên hevûdû 
fêhmbikin, şerên biçûk derdixisitin. 

Di van rojan de Serhildana Agirî teqi- 
ya bû. Kemalistan pîlana ‘îslahkirina 
Dêrsîmê’ hiştin heta sala 1936’an. Di 
vê salê de Mustafa Kemal di axaftinekî 
meclîsê de Dêrsîmê wek ‘kînor’ binav 
dikir û fermana birrîna vê kînorê dida. Li 
ser vê yekê Artêşa Tirk ket nav tevgerê û 
dor li Dêrsîmê girt. Eşîrên Dêrsîmê ku se- 
rokatiya wan Seyîd Riza dikir, daxwazên 
teslîmbûnê redkirin. General Abdullah 
Alpdogan ji Dêrsîmiyan 200 hezar tifing 
duxwest. Di Bihara 1937’an de êrişa 
artêşê destpêkir. Hefteyên pêşîn balafi- 
ran li ser eşîran bombe barandin û paşê 
leşker ketin heremê. Heta meha îlonê 
şer bêrawestan domkir. Artêşê ji ber ku 
li hember şerwanan berxwenedida, berê 
xwe didan sivîlan. Bi dehan gund tevî 
rûniştvanan hatin şewitandin. Li Dêrsîmê 
tiştên ku tevdigeriya, dihat gullebaranki- 
rin. Di encama vê hovîtiyê de bi hezaran 
jin û zarok û pîr hatin kuştin. 

Seyîd Riza û 
Elîşêr 

SeyîdRizaji bo 
vê qirkirinê bide 
sekinandin di 5ê 
îlona 1937’an de 
bersîwa banga 
hevdîtinê daûji 
bo fermandarên 
Tirk bibîne çû 
Erzînganê. Serokê 
kurd li wir hat 
girtin. Di 18’ê Mij- 
dara 1937 A ’an de 
li Bajarê Mazrayê 
tevî kurê xwe 
Reşik Husên û deh 
hevalên xwe hat 
dardakirin. Seyîd 
Riza li ber sêpêyê 
digot; ,Dêrsîm têk 
çû. Lê wê kurd û 
Kurdistan bijîn.’ 





Serokekî serhildana Dêrsîmê jî Elîşêr 
bû. Elîşêr eslen ji Dêrsîmê, ji Eşîra Şêx 
Hesenan e. Ev rewşenbîrê welatparêz 
ku di heman katî de şaîrek mezin jî 
bû û li ser hêstên netewî gelek şiîran 
nivisandibû, di sala I92i‘an de di 
Serhildana Qoçgîrî de jî rolekî mezin 
leyistibû û piştî têkçûna vê serhildanê, 
xwe sipartibû çiyayên Dêrsîmê. Elîşêr 
di dema Serhildana Dêrsîmê de jî di 
rêxistina leşkerî de, tevî Seyîd Riza 
serokatî dikir. Ev serokê kurd di sala 
I938an de tevî jina xwe Zerîfe ji alî 
sixurên rejimê ve hat kuştin. 

Piştî têkçûn û tevkujiya Dêrsîmê 
azûmana Kemalîst, ji bo ku Dêrsîm 
rek din nebe devereke serhilder gelek 
bîran sitend. Pêşiyê navê bajêr wek 
,Tunçeli’ guhertin ku wê ev nav her 
tim destê wan ê wek tûncê hişk’ ba- 
niya bêriya Dêrsîmî ya. Paşê gund û 
komikên Dêrsîmê valakirin. Serekeşîr û 
kesên rûspî şandin sirgûnê. Li heremê 
meqerên leşkerî danîn. Dibistanên 
asîmîlasyonê vekirin. Di van dibistanan 
de bi sedan xortên Dêrsîmî bi ziman û 
çanda Tirkî li dijî gel û dîroka xwe hatin 
perwede kirin. Kemalîstan Dêrsîmê ji 
bo wek laboratûwarekî jikurdxistinê 
hilbijartibûn. 

Li aliyê din ziman û çanda kurdî jî 
hatibû qedexekirin. Kinc û folklara 
kurdan, adet û 
toreyên wan, da- 
wet û şahiyên wan, 
hemû tiştên ku 
Kurdayetiyê dianî 
bîra Dêrsîmiyan 
hatibû qedexeki- 
rin. Kemalîstan, 
cudatiyên Dêrsîmê 
ê wek Elewîtî û Za- 
rava Zazakîjî, wek 
,nekurdbûna’ wan 
dida xwuyakirin. 
Ev tedbîr bi salan 
ajot. Piştî salên 
1945’an dewletê 
gihîşt wê baweriyê 
ku li Dêrsîmê 
kurdayetiyê daye 
jibîrkirin, hin 
tedbîran sist kir 
û di sala 1947’an 
de sirgûniyan efû 
kir û ew zivirîn ser 


zêwiyên xwe. Hin gund û kom carek din 
şên bûn. 

Lê welatparêzî her tim wek agirê bin pûş 
di sînga Dêrsîmê de veşartî mabû. Di 
dawiya salên i96oan de Partiya Demok- 
rata Kurdistana Tirkiyê (PDK-T), ji alî 
Dr. Şivan ê Dêrsîmî (Sait Kirmizitoprak) 
ve hatibû damezirandin. 

Di heman demî de 49 welatparêzên kurd 
di sala 1959’an de ji alî dadgehan ve hatin 
girtin. Dr. Sait Kirmizitoprak tevî hevalê 
xwe yê Dêrsîmî Yusuf Kaçar di nav van 
girtiyan de bû. Dr. Şivan di sala 1972’an 
de li Başûrê Kurdistanê tevî hevalên xwe 
Hasan Yikilmiş û Hikmet Buluttekin ve 
hat kuştin. 

Dêrsîm hatibe dagirkirin jî, tû car teslîm 
nebûye. Di dîroka berxwedana Dêrsîmê 
de gelek car tevkujî hatine kirin. Gund 
û navçe hatine şewitandin. Lê hêzên 
biyanî Dêrsîmê bidest nexistine. Ew 
ter tim li Dêrsîmê li pişt çeperan de di 
parastinê de bûne. Her kevirek vî bajarî 
ji bo wan sengerekî, her kesekî Dêrsîmî 
ji bo wan serhildêrekî bûye. 

Salên Dawîn 

Di salên 1960’an de li Kurdistanê berx- 
wedan carek din destpêkir. Helbet agirê 
sînga Dêrsîmê jî hêdî hêdî geş bû. Ber bi 
salên 1970’an ve rêxistinên welatparêz 
li Dêrsîmê dest bi xebatên siyasî kirin. 
Taybetiyekî van salan xebatên rêxistinên 
şoreşgerên Tirk bûn. Gelek grûbên çep 
ê Tirk û rêxistinên welatparêz ê kurd li 
Dêrsîmê bicîh bûbûn. Dêrsîm di demekî 
kin de di nav welatparêz, çepgir û hêzên 
dewletê de bû sehne ya têkoşînê. Dêrsîm 
ber bi salên 1990’an ketibû bin sihêtiya 
şerwanan. Di van salan de li Dêrsîmê êdî 
serhildanên gel jî destpêkiribûn. Helbet 
zilm û tedbîrên dewletê jî qasî agirê 
serhildanê germ bû. Dêrsîm heremekî 
qedexekirî bû. Şerên xedar derdiketin. 

Ji aliyan bi sedan kesî jiyana xwe wenda 
dikirin. Ji nivî zêdetir gundên Dêrsîmê 
hatin valakirin û şewitandin. Heta salên 
2000’an jî li ser gundiyan ambargoyekî 
dijwar didomiya. 

Dêrsîm wek çavkaniyekî welatparêziya 
Kurdistanê ye jî. Ji dîrokê vir ve bi heza- 
ran şexsiyetên welatparêz ji axa Dêrsîmê 
feyz giritne û di nav tevgera welatparêz 
de rolekî girîng leyistîne. 

Emê biryara çarenûsa xwe bidin 


Serokê Herêma Kurdistanê Mesûd 
Barzanî di axaftina xwe ya li Parlemen- 
to ya Kurdistanê de li ser mijarên dawî 
axaftinek dirêj kir û peyamên ku kurd dê 
êdî biryara li ser pêşeroja xwe bidin û ji 
bo vê pêwistî bi destûra tu hêz û tu kesî 
nîn e dan. Barzanî pêşniyara avakirina 
komîsyoneke ku bi awayekî serbixwe li 
ser referandûm û hilbijartinan bixebite jî 
kir û peyamên ku Kurdistan ji her tiştî re 
amade me dan. 

Wek tê zanîn li ser firotina neftê û 
mijarên wek Kerkûk û serxwebûnê li 
cîhanê gelek nîqaş tên kirin û Huku- 
meta Bexdayê di derbarê rewşa dawî de 
rayedarên Kurdistanê tawanbar dike. 
Mesûd Barzanî li ser van mijaran jî bi 
berfirehî rawestî û wiha axifi: “Heta niha 
ji bo ku Hukumeta Bexda’yê rê li ber hin 
tiştan bigire me gelek caran ew hişyar 
kirin. Me agahiyên DAIŞ’ê di derbarê 
Misûlê de bi şexsê Malîkî re par ve kirin. 
Lê tu tişt li ber çava negirt. Em her tim 
di nava hewildanên yekparçebûna Iraqê 
de bûn. Lê siyaseta wan a çewt Iraq anîn 
vê rewşê. Niha em gihêştine rewşeke ku 
kurd biryara pêşeşorja xwe bixwe bidin. 
Ji ber ku sedemê rewşa dawî ne Kur- 
distan e. Heke ku ji bo hin tiştan behsa 
destûr standinê bê kirin, em ê rewşa 
Fellûce û Remadî nîşanî wan bidin.” 
Barzanî di axaftina xwe de ji 
parlementoyê xwast ku bêhtir bixebitin 
û rewşa dawî baş bixwînin û wiha dirêjî 
da axaftina xwe, “Gelê Kurdistanê ji 
parlementoyê hêviyên mezin dike. Wekê 
ku hûn jî dizanin piştî 2003'an li Iraqê 
rejîma Baas hate hilweşandin. Wê demê 
em ji bo binyadek demokratîk û federal 
di nava hewildanên ciddî de bûn. Ligel 
birêz Celal Telebanî û serokê partiyê 
din em çend caran çûn Bexda’yê û me bi 
birayên xwe yên sûnne û şiî re têkiliyên 
baş danîn da ku em bi hev re tevbige- 
rin. Di navbera me de ji hêla ewlekarî û 
leşkerî de nakokiyek hebû, lê weke ku 
hûn jî dizanin pêkhatina xala 140 paş ve 
xistin û mijara gaz, neft û Pêşmerge jî 
girîng nedîtin. Wê demê pêşmerge per- 
çeyek artêşa Iraqê bû. Me bi rêveberiya 
Iraq û Emerîqayê re peymanek ku para 
teqemenî û çekan bide pêşmerge çêkir. 
Wê demê teqemenî û çekan anîn Qampa 
Tacî û me hêvî dikir ku para Pêşmerge 
bê dayîn. Lê Bexda’yê destûr neda û 
Emerîqajîtu tişt nekir. Dûremetû 
agahî nestend da ku ev teqemenî kuve 
çûye. Ev teqemenî ket destê DAÎŞ’ê, kuve 
çû nizanim. Bêyî wê me xala 140. bi de- 
han caran pirs kir, di her pirsîna me de 
bersivên "Xala 140’î mir, xilas bû" didan 
me. Herêma Kurdistanê ne berpirsê 
rewşa Iraqê ya îroyîn e. Tenê sedema ev 
polîtîqayên şaş yên rêveberiya Bexda’yê 
ye. Ji ber ku rêveberiya Bexdayê hesab 
neda şia, sune û kurdan. Her dem ji vê 
yekê reviya. Tevî her hişyariyê, tiştên ku 
me digot li ber çavan negirtin. Bi teybetî 
piştî bûyerên li Musilê êdî Iraq ketiye 
rêyek xeter ku êdî paşve nayê. Dixwazin 
ji bo van bûyera kurda wek berpirsi- 
yar nîşan bidin lê me tû car xwîna şiî û 

sûnneyan nerijandiye, ev şaşiyek mezin 
e.” 

Min agahiyên DAIŞ’ê bi Malîkî re 
parvekir 

Barzanî di axaftina xwe de bal kişand ser 
bi hêzbûna DAIŞ’ê û daxuyand ku beriya 
DAIŞ bê Misûlê, Malîkî agahdar kiriye. 
Barzanî wiha domkir, “Di destê me de 
agahiyên ku terorîst li li Sûriye û başûrê 
Musilê de qamp çêkirine hebû. Di heman 
demê de agahiyên ku çekdar ber bi wir 
ve tên di destê me debûn. Min ew agahî 
bi xwe ji Malîkî re par ve kir. Piştre min 
ji Parlementer Seyid Emar El Hekîm bi 
riya telefonê rewş vekir û min pêşniyar 
kir ku operasyonek li Misûlê bê kirin ku 
rê li terorîstan bê girtin. Maliki ji min re 
wiha got: “ Bila çavê te li ser Kurdistanê 
be, deverên din di bin kontrolê de ne.” 
Siyaseta me ya li ser heremê gelek 
zelal e. Em bi her awayî de li dijî teror 
û terorîstan ne. Me deh salan ev rewş 
şopand û me dît ku roj bi roj xirabtir 
dibe. Ma emê deh salên din jî li bende 


bin? Ji niha pê 1 
xwe bisekinin. 
têk neçû 

a: 


1 ser peşeroja 

_.._iûl jiT^er hêza DAIŞ’ê 

lz dixwas dm ku agahîyek din ji 
bi we re parve bikim. Ez dixwazim aga- 
hiyek jî bi we re perve bikim. Beriya ku 
Musil bikeve destê DAÎŞ'ê me pêşniyar 
u pêşmerge tev bigere lê viya qebûl 
ikirin. Gotin nabe ku pêşmerge nêzî 
silê bibe. Ji ber vê van tiştê hatiye 
serê wan tenê ew berpirsiyar in.” 


Cîranên me êdî guherîn 

Herwekî din Barzanî di axaftina xwe de 
girîngî da van gotinan: Li gelek cihan 
pêşmerge bi artêşa Iarqê re bû û li hin 
cihan jî bi tena serê xwe bû. Cihê ku 
artêşa Iraqê revî niha ketiye destê me. 
Niha cîranên me yê li ser sînor yê bi 
dirêjiya 1050 kîlometre guhêrî. Dibe ku 
ew ne dewletek be û li gor me terorîst 
bin lê rewşa defakto wiha ye. Bi huku- 
meta Iraqê re tenê 15 kîlometre sînorê 
me maye. Ku pêşmerge wiha nekira 
karêset wê du qat bibûya. Hemû dinya 
niha bi rêzgirtinî li Kurdistanê dinêre. 



Emê ji bo kesên ku gazinan li me dikin 
da ku Pêşmerge li sînoran bi cîh bûye re 
rewşa Fellûce û Remadî nîşandin. Ji niha 
pê ve navçeyên ku heya niha li derveyî 
Kurdistanê bûn êdî di destê Kurdistanê 
de ne 

Kes nikare tiştekî bi zorê bi me 
bide qebûlkirin 

Hetanî niha digotin benda 140. miri- 
ye. Ji niha pê ve xala 140. pêk tê. Tenê 
referandûm maye ku ev jî gel bi xwe bir- 
yar bide. Ji ber vê divê parlemento her 
gavên li gor hiqûqê biavêje û pêvajoyê 
baş binirxîne. Ku hêzek bixwaze carek 
din destên xwe dirêjî deverên ku ketine 
destê Pêşmerge bike, wê di xeterek 
mezin de bin. Pêşmerge li wir mafê gel 
diparêze û li hember zordariya tu kesî 
paş ve naçe. Dibêjin ku kurd nikarin bo 
dahatûya xwe biryar bigrin. Ev li gor 
destûra tu kesî nîn e. Ku qala destûrê 
bê kirin, emê bi dehan tiştên ku bê 
destûr qewimîne bînin bîra wan. Bi kîjan 
qanûn, dad û destûrê ev neheqi li kurdan 
hat kirin. Çi rêxistinên navnetewî û 
hêzên siyasî dixwazin bila bên û lêbikolin 
da ku me heya niha kîjan qanûn binpê 
kiriye. Her tim dibêjin yekitiya Iraqê. Lê 
yekitî bi zorê pêk nayê. Divê bê fahmki- 
rin ku bi zorê nikarin bi gelê Kurdistanê 
tiştekî bidin qebûlkirin. Mafê kesî nîn e 
ku bibêjin bi hev re bimînin. 

Biryara xwe emê bidin 

Em tu caran nabin alîgirê şerê mezhebî, 
emê sînorê xwe biparêzin ku hetanî 
pêşeroja xwe diyar bikin. Helbet hetanî 
alozî derbas bibin emê alîkarî bidin 
birayê xwe yê şîa û sûnî. Em anha di 
"fikra ku em çi bikin" de ne... Zelalbu- 
na vê pirsgirêkê li hemberî we ye. Divê 
zelal bibe. Berê fikrek wiha nê mimkûm 
bû lê niha rewş ne wek berê ye. Divê 
em zanibin ku em gelê Kurdistanê 
ne. Biryara derbarê me de em dikarin 
bidin,ne kesekî din. Ji ber vê ez pêşniyar 
dikim ku komisyaneke serbixwe ku ji 
bo referandûm û hilbijartinan bixebite 
bê damezrandin. Ev gava yekem e. Ya 
duyem; jî amadehiya referandûmê ye. 
Derbarê pêşeroja me de evê destê me 
xurt bike. Li hêviya tu kesî nemînin ku 
ji bo me tiştekî bibêjin. Em tu caran ji 
bo cîranê xwe û herêmê nebûn xeter. 

Em her dem ji bo başiyê hebûn û emê 
her wisa bimînin. Ez li vir spasiyên xwe 
pêşkeşî gelê Kurdistanê û Pêşmergayan 
dikim. Ji ber ku ew niha 1050 kilometre 
sînor diparêzin. Ez dixwazim piştrastkim 
ku dostên me pirin. Divê em xwe amade 
bikin û bizanibin ku ew amadekarî ji vir 
tê kirin. 

Mesrûr Barzanî: 


Kurdistan 

awêjkarê Civata Ewlekariya 

Herêma Kurdistanê Mesrûr 
XVBarzanî di derbarê mijara 
serxwebûna Kurdistanê de hevpêyvînek 
ligel televîzyona France 24 kir. Barzanî 
di hevpeyvîna xwe ya bêşa îngilizî de got, 

“Kurdistan dewleteke defakto ya serbix- 
we ye û dem hatiye ku civaka navdewletî 
biryareke wêrek bide û piştgiriya mafên 
gelê Kurdistanê bike.” 

Mesrûr Barzanî di hevpeyvîna xwe ya 
taybet de amaje bi rewşa îro kir û got, 

“ev yek encama şikestina pergala siyasî 
ya îraq û navçeyê ye. Eger em temaşeyî 
Iraqê bikin, em ê bibînin ku hejmareke 
mezin a sunneyan li dijî siyaseta Bexdayê 
ne, lê ev yek nayê wê wateyê ku ew hemû 
ser bi DAÎŞ’ê ve bin, an jî alîgirên wan 
bin. Sunneyan derfetek ji bo derxistina 
xwe dîtin û DAIŞ jî yariyê bi rewşê dike.” 

Rawêjkarê Civata Ewlekariya Kurdistanê 
Barzanî di derbarê pêşkevtinên navçeyê 
û Iraqê de jî axifî û got hemû bala wan li 
ser parastina Kurdistan û sînorên wê ye 
û wiha berdewam kir: “Pêşaniya me ya 
serekî parastina Kurdistanê û sînorên wê 
ye. Ji bo biryarên din pêwîstî bi gotûbejên 
siyasî heye.” Derbarê kêşeyên Iraq û 
rûdanên vê dawiyê de Barzanî teqez kir 
ku ew tenê wek pirsgirêkeke ewlekarî û 
leşkeri li kêşeya Iraqê nanêrin, ji ber ku 
mesele siyasî yejî. 


defakto serbixwe ye 


DAIŞ bala cîhadiyan dikşîne 

Di derbarê hewlên ji bo parastina gelê 
Kurdistanê ji êrîş û metirsiyan de jî 
Mesrûr Barzanî wiha got: “Niha Pêşmerge 
ji bo parastinê li ser sînoran hatine 



bicîhkirinûji 
bo parastina 
sînoran şiyan û 
îmkanên me yên 
temam hene. 

Her çiqas li 
çend navçeyan 
pevçûn çêdibin 
jî, Pêşmerge 
kariye asa- 
yişa navçeyê 
biparêze û 
rewşê kontrol 
bike.” 

Di bersîva 
pirseke din 
de Barzanî 
behsa pêkhatina 
DAIŞ’ê kir û 
wiha dirêjî bi 
axaftina xwe 
anî: “Niyeta wan 
a damezrandi- 
na dewleteke 
mezintir a şer’î 
li cîhana îslamî 
heye. Hejmareke grûbên cuda têkilî bi 
wan re danîne û gelek komên din jî ji der- 
ve bi wan re ne. Ev rêxistin li seranserê 
cîhanê bala cîhadiyan dikşîne. Li gor zan- 
yariyan gelek kes ji welatên ewropa jî, Aj 
yên xwedî du regezname yan bi regezek 
ewropî ne- têkilî bi DAÎŞ’ê kirine û niha 
şer dikin. “ 

Kurdistan niha dewletek defakto ye 

Di derbarê pêngavên pêşeroja Herêma 
Kurdistanê de jî Barzanî bersiva hin 


pirsên din da û wiha axifî: “Kurdis- 
tan niha defacto serbixwe ye. Rast e 
danpêdana yasayî pê nehatiye kirin, lê li 
Kurdistanê ji bo berevaniyê hêzeke rêxistî 
û dezgehî heye û herwiha xwedî vîn e. 
Gelê Kurdistanê ji bo vê pêngavê û li gor 
pêşveçûna rûdanan wê biryarên pêwîst di 
derbarê pêşeroja xwe de bide. 

Ez bi hêvî me ku civaka navdewletî bi 
şêweyeke cûda li Iraqê binêre û biryareke 
wêrek bide û wê rastiyê fahmbike ku Kur- 
distan nikare qebûl bike ligel mîlîşeyan 
bijî. Baştirîn rê ew e ku referandûm 


Mesrûr Barzanî 


bê encamdan û gel biryara xwe bide. 
Kurdistan bi dostanî û hevqebûlkirin û 
lêborînê naskiriye, gelê vî welatî ji kom û 
serpêhatiyên cuda pêkhatiye, lê hemû bi 
azadî li Kurdistanê dijîn. Emê welatekî 
demokrat û lêbordane û xweşguzerane 
damezirînin.” 

Di dawiya axaftina xwe de Barzanî got, 
'ew dem hatiye ku civaka nêvdewletî ji bo 
dawîanîna derdeseriyên gelê Kurdistanê 
karbike' û daxwaz kir ku piştevaniya 
mafên gelê kurd bê kirin. 


DAIŞ zarokên kurd dike mertal 


YUSUF KALO 

L i Rojava’yê Kurdistanê ku zêdetirî 
3 salan e DAIŞ bi kiryarên nema li 
hemberî kurdan di nava şer de ye, û 
niha jî zarokên kurdan ji aliyê rêxistinê ve 
têne revandin. Li gor daxuyaniya Rêxistina 
Çavderiya Mafên Mirova (HRW) niha 
133 zarokên kurd di destê DAIŞ’ê de ne û 
temenê wan di navbera 10-14 saliyê de ye. 

Li gor malpera fermî ya HRW’ê, di destpêka 
meha gulanê de 153 şagirtên kurd yên xelkê 
bajarê Kobanê di dema ku ji encamdana 
ezmûnan ya li bajarê Helebê vedigeriyan, 
li nêzîkî bajarok Munbicê ji aliyê çekdarên 
DAIŞ’ê ve hatin revandin. Di rapora ku di 
derbarê mijarê de hate weşandin de HRW 
xwest ku zarok bêne berdan û di şertên 
şer de zarok wek mijareke derî şer bêne 
parastin. Li gor agahiyên di raporê de di 
heman bûyerê de 153 zarok hatine revandin 
û 5 ji wan bi derfetên xwe ji destê rêxistinê 
xelas bûne, 15 zarokên ku 10 ji wan keç in bi 
3 çekdarên DAIŞ’ê ku di destê YPG’ê debûn 



hatine guhertin. 

Serokê Meclîsa Qanûndanînê ya Kantona 
Cizîrê Hekîm Xalo di derbarê xebatên ber- 
dana zarokên de destnîşankir ku hin rûsipî 
ketine navberê û piştî vê ew 15 zarok hatine 
berdan. Xalo diyarkir ku di tu qanûnên 
cîhanê de cîh nîn e ku li hember zarokan 
kiryarên wiha bêne kirin. Xalo got ji bo ku 
zarok bêne berdan dîsa bi riya rûsipiyan 
xebat têne domandin û di demek nêz de wê 
encam bê girtin. 

Serokê Lijneya Rêveberiya Meclîsa Kantona 
Kobanê Enwer Muslîm jî ji eşkere kir ku 
hevdîtinên wan bi çekdaran re tuneye, lê bi 
rêya rûsipiyên erebên ew navçeya ku zarok 
jê hatine revandin, pêwendî bi DAIŞ’ê re 
tê kirin. Herwiha li ser hesabê DAIŞ’ê yê 
Tweterê jî hin agahî têne weşandin. Li gor 
vê diyar e ku DAIŞ dixwaze wan zarokan 
wek karta zextê bi karbîne ji bo azadkirina 
çekdarên wan yên di destê hêzên YPGê de. 

ROŞAN LEZGIN 


| empozyume 
, Mîyanneteweyî 
*yê Bidlîsî rojanê 
26, 27, 28 hezîrane 
2014 de bi beşdarîya 
gelêk akademîsyen 
û roşinvîran, ancî bi 
beşdarîya hezarî ra 
vêşêr temaşekaran 
Bidlîs de virazîya. 

Sempozyum hetê Koma Xebata Fikrî û 
Akademîkî ya Bidlîsî ra organîze bi. As. 
Prof. Yaşar Abdulselamoglu ke zulmê 
dewleta tirkan ver 33 serrî welatê xo ra 
dûrî, surgun de, Unîversîteya Sofya ya 
Bulgarîstanî de xebitîyayo, seba ke têkilî 
mîyanê akademîsyenanê bîdlîsijan de 
virazo bi nameyê “Bitlisname” (www. 
bitlisname.com) yew keyepelê înternetî 
akerdo. Nê keyepelî ser 0 mîyanê 
akademîsyenan de têkilî virazîyaya. 

Badê, nê akademîsyenî sey yew koma 
xebata fikrî û akademîkî organîze bîyê û 
qerar dayo ke yew sempozyum organîze 
bikerê ke tede her hetan ra behsê Bidlîsî 
beno. Bidlîs ra zî tayê karmendanê 
welatparêzan piştgirî daya înan û bi no 
qayde sempozyumêko zaf dekerde û 
muhîm ame meydan. 

Sempozyum de her çar parçeyanê 
Kurdistanî ra, Tirkîya ra unîversîteyanê 
cîya-cîyayan ra akademîsyen, roşinvîr 
û nuştoxê kurdî, ancî Îsmaîl Beşîkçî û 
Hollanda ra Dr. Michiel Leezenberg ke 
baş kurmanckî zano beşdar bîyî. Çend 
kesê ke nameyê înan program de estbi 
nêameybî la ancî zî mudetê hîrê rojan de 
45 ra vêşêr teblîxî pêşkêş bîyî. 

Herçiqas sempozyum de tayê teblîxî 
bi tirkî pêşkêş bîyî zî exlebê teblîxan bi 
kurdîya kurmancî bî, çar-panc teblîxî 
bi kurdîya soranî û yew teblîx zî bi 
kurdîya zazakî pêşkêş bi. Yanî her hîrê 
lehçeyê kurdkî ke nika wayîrê standardî 
yê, sempozyum de hakim bî. Neke tena 
kurdkî (kurmancî, soranî, kirdkî) esas 
sere ra hetanî peynî sempozyum de ruh 
û hîsîyatê kurdperwerîye û hîna zaf zî 
hawayê îlmî hakim bi. Goreyê melumatê 
ke organîzatoranê sempozyumî ra Baran 
Zeydanî dayî, hîrê rojan de 1500 ra vêşêr 
kesan sempozyum teqîb kerdo. Mi zaf 
kesî dî ke Dîyarbekir ra, Mêrdîn ra, Mûş 


vîyareno, sewbîna ca çin 0 ke merdim 
şiro nê welatan. Welatê Serhedî zî şeş 
aşmî vewre û puk û xezebê zimistanî yo. 
Coka mîreyanê Bidlîsî ra Xosrow Xanî 
tam orteyê na deşte de na xane daya 
viraştiş. A roje ra nat kamcîn raywano 
ke bapuk û xezebê zimistanî ver vato “el 
eman” xo eşto bextê na xane. Coka şarî 
nameyê aye kerdo “Xana El Emanî”. 
Muracatê unîversîteya Bidlîsî (Eren 
Universitesi) ser 0 Wezaretê Kulturî yê 
dewleta tirkan dest bi restorekerdişê na 
xane kerdo. Demeyê bêwayîrmendiş û 
rijîyayîşî de, yan zî berzbîyayîşê rayîrê 
asfaltî ver nêmeyê xane binê erdî de 
mendo. Coka restorekerdiş de xorînîya 
xane tam nêvejîyaya meydan, sewîyeyê 
zemînî ra hetanî nîme dekerde menda. 
Sewbîna zaf baş restore bîya. Xane eslê 
xo de zaf gird a. Çar-panc eywananê zaf 
girdan ra yena meydan. 

Organîzatoranê sempozyumî korîdoro 
gelek derg û hîra ke berê dekewtişê 
xane ra hetanî cayê salona ke tede 
sempozyum virazîya şino bi resmanê 
şexsîyetanê tarîxî yê Bidlîsî, ma vajin 
Kemal Feyzî, Yusif Zîya Beg û Seîdê 
Kurdî ra bigîrin hetanî Şerefxanî, ancî 
bi gravur û fotografanê kanan yê Bidlîsî 
xemilnabi. Sempozyum roja 26.06.2014, 
saete 10:30 de bi qiseykerdişê As. Prof. 
Yaşar Abdulselamogluyî dest pêkerd. 
Mamosta Yaşarî badê ke xêrameyîşê 
heme meymanan kerd, behsê îtîfaqê 
mîreyanê kurdan û dewleta Osmanî kerd 
ke mîmarê peymana nê îtîfaqî Îdrîsê 
Bidlîsî yo. Dima îfade kerd ke îqtîdarê 
Osmanî rîayetê peymana xo nêkerdo, 
her ke firsend dîyo bêbextî bi kurdan 
kerda, zulm kerdo, tewr zaf zî teda û 
heqaret bi mîrektîya Bidlîsî kerdo. Coka 
1914 de vera îqtîdarê Osmanîyan de 
kurdan bi pêşengîya Mela Selîm Efendî 
waşt îqtîdarê kurdan awan bikerê. 

Kek Yaşarî va, “Emser serra seyine ya 


H erçiqas sempozyum de tayê 
teblixi bi tirki peşkeş biyi zi 
exlebê teblîxan bi kurdîya kurmancî 
bî, çar-panc teblîxî bi kurdîya 
soranî û yew teblîx zî bi kurdîya 
zazakî pêşkêş bi. Neke tena kurdkî 
(kurmancî, soranî, kirdkî) esas sere 
ra hetanî peynî sempozyum de ruh û 
hîsîyatê kurdperwerîye û hîna zaf zî 
hawayê îlmî hakim bi. 

ra, Çewlîg ra, Gimgim 
ra, Wan ra, Hekarya 
ra seba teqîbkerdişê 
sempozyumî ameybî. 

Serekê BDP yê 
Îstanbulî ke 0 zî şarê 
Bidlîsî yo roja verêne 
akerdiş de uca amade 
bi la derûdorê na partî 
ra kes beşdar nêbi. Heta di nuştoxê ke 
xo nêzdîyê na partî vînenê û nameyê 
înan sey qiseykerdox program de estbi 
zî beşdar nêbî. Çapemenîya nê derûdorî 
zî qet eleqe nîşan nêda. Oxro ke no 
sempozyumêko îlmî, zaf muhîm û kur- 
dane bi; ruhê Bidlîsî ke herra merdeyan 
rijîyaya ser bi hawayêko îlmî û metodê 
akademîkî şîyar û gane kerd. Ez qet 
fehm nêkena ke merdim senî kurd bo la 
no aktîvîteyo hende kurdane û îlmî rê 
bêeleqe bimano. Merdim nêverdo şar 
beşdar bibo. Mi gore no yew problemo 
zaf zaf cidî yo. Derûdorê BDP vanê, 
wa şar heme dorê ma de kom bibo, ma 
heme yew bin; ma hemeyê kurdan yew 
ca de birêxistin bikin, wa hêzê ma vila 
nêbo. La nêverdenê şarê ma alimanê xo, 
akademîsyenanê xo, nuştox, roşinvîr û 
zanayanê xo bivîno, bişinasno, goşdarîya 
înan bikero. Na yewe nakokî ra wetêr 
esas xetereyêka zaf pîl a! 

Mîyanê Bidlîs û Tetwanî de, Deşta Reh- 
wa de, çatê rayîrê Bidlîs-Mûş-Tetwanî 


de tam kîşta rayîrê asfaltî de yew xana 
xirabe estbî. Serra 1990 ra nat zaf rey ez 
şîya hetê Wan û Tetwanî. Ez çiqas uca 
ro vîyartêne, çimê mi şîyêne na xane ser. 
lerbanê aye heme kewtbi, qismêk dêsê 
rijîyaybî. La ancî zî çok nêdabi erd, 
yew kurdê wayîrê rûmetî bi heme 
birînanê xo wina bi esalet û bêveng xo 


nawitê bi raywanan. Çi gama ke çimê 
mi biginayne piro, kijjînî zerrîya mi ra 
şîyêne. Mi xo rê xo de vatêne, eke ma 
kurdî wayîrê dewleta xo bîyêne, ma do 
na xane restore bikerdenê. Sempozyumê 
Mîyanneteweyî yê Bidlîsî ke ez nika behs 
kena na xane de virazîya. 

Nameyê xana ke tede sempozyum 
virazîya “El Eman” 0. Kurdistan de 
zimistanî belkî cayo tewr xeterin 
Deşta Rehwa ya. Va û pukê na deşte 
zaf menşur 0. Deşta Rehwa ke puk û 
xezebê zimistanî de sereyê zaf raywanan 
werdo, cayêko stratejîk de ya. Rayîrê 
ke hetê Mûşî ra yeno, rayîrê ke hetê 
Wan û Tetwanî ra yeno û rayîrê ke hetê 
Bidlîsî ra yeno, orteyê Deşta Rehwa ra 

M amosta Yaşar 

Abdulselamogluyî va: 
“Emser serra seyine ya 
serewedartişê Bidlîsî ya ke bi 
pêşengîya Mela Selîm Efendî 
virazîya. Ma bi nê sempozyumî 
wayîrîya serewedartişê Bidlîsî 
kenê. Û ma wazenê tarîxê 
Bidlîsî ke vîr ra şîyo, bi xebata 
îlmî û bi metodê akademîkî 
vejin meydan. Ma wazenê ruhê 
rastên yê Bidlîsî gane bikin.” 



serewedartişê Bidlîsî ya ke bi pêşengîya 
Mela Selîm Efendî virazîya. Ma bi nê 
sempozyumî wayîrîya serewedartişê 
Bidlîsî kenê. Û ma wazenê tarîxê Bidlîsî 
ke vîr ra şîyo, bi xebata îlmî û bi metodê 
akademîkî vejin meydan. Ma wazenê 
ruhê rastên yê Bidlîsî gane bikin.” 
Mamosta Yaşar Abdulselamogluyî dima, 
walîyê Bidlîsî Orhan Öztiirkî qisey kerd. 
Orhan Öztiirk hemşerîyê mamosta 
Îsmaîl Beşîkçî yo, yanî Îskilîpê Çorumî 
ra yo. Ez nêzana wayîrê fikr û kerdenêkê 
çi hawayî yo la qiseykerdişê ey baş bi. 
Walî seba organîzebîyayîşê sempozyumî 
keyfweşîya xo îfade kerd û va “Fikrê ke 
tîya vejîyê meydan, beno ke ma tayê 
înan qebul bikin tayê înan zî nêkin. Çi 
benê wa bibê, do zaf faydeyê înan bibo. 
Serekê beledîyeya Tetwanî Fetah Aksoy 
zî akerdiş de zî, peynîya sempozyumî 
de zî uca amede bi. Beledîyeya Tetwanî 
dewreyê verî de destê BDP de bî la seba 
ke şar xebata înan ra memnun nêbîyo, 
weçînayîşê emserî de BDP nîsbetê 36.2 
de menda, beledîye bi nîsbetê % 58.2 
kewta destê AKP. 

Îsmaîl Beşîkçî sey teymenî Bidlîs de 
leşkerî kerda. Adara 1963 de bi trene 
ameyo Misric (Kurtalan), uca ra zî pê 
wesaîtan ameyo Bidlîs. Bidlîs de buligê 
3. yê alayîya 34. de leşkerî kerda. Beşîkçî 
behsê serebutanê xo yê ê deman kerd 
la esas behsê kerdenanê tirkan yê vera 
kurdan de û rewşa atmosferê ê wextî yê 


kurdan kerd. 

Beşîkçî dima 
behs kerd ke şîyo 
Şemzînan min- 
tiqaya Rubarokî, 
uca pêşmergeyî 
dîyê. La dima 
esas behsê 
metodê îlmî û 
azadîya îfadeyî 
kerd. Beşîkçî 
va “Rayîro tewr 
rast yê resayîşê 
zanyarîye 
metodê zanistî 
yo. Zanayîşo ke 
bi metodê zanistî 
keweno dest, 
mayende yo. Seba ke metodê zanistî 
tetbîq bibo zî ganî azadîya îfadeyî û 
rexneyo demokratîk estbo. Nê hetî ra 
helbet Tirkîya sey îran yan Erebistanê 
Seudî nîya. Hukmatê AKP nê warî de 
epey mesafe girewto. Êdî termî rast 
yenê şuxulnayîş. Mesela, herinda persê 
rojhelatî [Dogu Sorunu] de êdî rasterast 
vanê meselaya kurdan [Kurt Sorunu]. 
Labelê Tirkîya de îdeolojîya resmî 
esta! Îdeolojîya resmî hetê dewlete 
ra yena tetbîqkerdiş. Coka roşinvîr û 
akademîsyenî xo bi xo otosansur xo ser 0 
tetbîq kenê. Îdeolojîya resmî otosansurî 
xo reyde ana. Na rewşe kena ke cîhanê 
fikrî bibo sey çolistanêk, felc bibo. 


‘Azadîya îfadeyî’ qet 
xemê unîversîteyanê 
Tirkîya de nîya. 

Heke welatêk de 
mîyanê şarî de 
azadîya îfadeyî û rexneyê demokratîk 
sey dezgeyêk ca nêgêrê tu manaya 
azadîya akademîkî zî çin a, tu qîymete*# 
profesor bîyayîşî zî çin 0. Eke azadîya 
îfadeyî esta îlm esto. Eke Tirkîya de 
unîversîteyî bibîyêne darbeyî nêbîyêne. 
Bîyayîşê darbeyan de rolê unîversîteyan 
zaf esto, unîversîteyî muhafizîya 
îdeolojîya resmî kenê.” 

Beşîkçî behsê termê dîn û etnîkî zî 
kerd û va “AKP vana ma polîtîkaya 


dînî û etnîkî nêkenê. Eslê xo de bi nê 
vatişî hem vernîya kurdan gênê hem 
zî muhafizîya dîn, mezheb û etnîsîya 
serdeste kenê.” 

Sempozyum de derheqê Bidlîsî de 
teblîxê zaf muhîmî bitaybetî hetê 
akademsîyenanê ciwanan ra ameyî 
pêşkêşkerdiş. Goreyê vatişê mamos- 
ta Yaşar Ebdulselamogluyî do heme 
teblîxî yew kitab de bêrê weşanayîş. 
Organîzekerdişê rzile sempozyuman zî 
do dewam bikero. 


_ 




Ho ver erze zone kirmancî 



KAZIM ÇETiNKAYA 

H o Ver Erze Zone Kirmancû 
Mave Xêr di, 

Sima belka nusto mmo pêen 

vendo. 

Mi nuste ho v o pêende vativke, gegane 
eve zone ma yane kirmancki (zazaki) 
nusnan. 

Es kare nustena zone ma sero zof vme- 
tune, yane zof dusmis bino (khavkerd) 
ama, mi di’ke kare ma zof zoro. 

Tavike her çi hên ret niyo zonemaki hên 
zonoke, raa merdenedero. 

Zonoke merdenedero qesekerdeêna, 
nusneêna u wendise i zon ret niyo. 
Çhond alime (zondog) zone ma este, 
çhond senatkare ma este eve beçhuku- 
ke bimorime belkiya des yaki vişt tenu 
moreme honde. 

Dersim welato‘de girs niyo ama, her êa 
hata her dewede juvinra tenêna têmase 
qeseykene. 

Endi kamke çhi destra ame aê bikero 
zovina qeyta sanse ma çino. 

Mi di-hire rozura ave Mesut Keskinde 
tene qeseykerd, 0 mira vano ma gere- 
ke serva tae herfu (vengu) vajimeke: 
Phepug yaki Chim onca Ph, Ch bijerime 
taviki ezki vatena dey kan hên nusnan. 
Zuki fikre mira gore ma çhiqaşke senik 
nusna, yane nuste ho jede derg nekerd, 
honde rind beno. Qey naê van? Ma 
çhiqaşke kilm guret daha jede yeno 


wendene. 

Endi ma serra 2013 (Dihozorudeshire) 
qedenê, kutime serra newiye serra 2014 
(dihozorudesçhor) 

Milete dina, dewlete dina her serre 
tenêna benê ret, tenêna retiye vinene 
riye ison tenêna huno. Ama ma vine- 
meke milete Dersim, sare Dersim hona 
ho ver nêerzeno, zone hore kamiya hore 
wayir nevejino. 

Hora mileto biyaxki, yane qomê milete 
bin qeyta name Dersim fêkê ho nêcene. 
Servere Tirkiya Recep Tayyip Erdogan 
her qeykerdene name tedine vano (dano 
we), name Dersimizu, name kirmancu/ 
zazau qeyta feke ho neceno. 

Derde dine Kizilbaşena, derde dine 
itiqate sarê Dersimiyo. 

Erdogan her qeseykerdenede vano: Tur- 
kû, Kûrdû, Alevisi, Sûnisi, Lazi Çerkezi, 
Romam, Çingenesi kardeşiz. 

Qeyta reê nêvano ez name na milete der- 
sim (5-6 milyon milete Dersim esto) qey 
reê fekê ho necen. 

Ey êaverdê, milete ma yane qule Dersim 
ho inkar keno name ho fekê ho neceno. 
Ma endi ez savajine. Herkes (têde) tene 
gosra vijdane hodo, belkiye yenera vijda. 
Oncaki omidiya ho vind mekerime. 

Serra Simawa Newiye Simare Xêr Vo. 
Xêrweşiye, Canweşiye Baro 

Sîlîkozîs: Pantorên gewre jiyanên tarî! 


MIJDIN MEMDUH 

L i Tirkiyê, Rojhilata Navîn û hin 
welatên Efrîqayê bo hêza kar 
ya erzan, fîrmayên mezin bo 
pantoran (Jean) sipî bikin rêbazeke 
kîmyevî ku bi riya qûmêke taybet 
çêdibe bi kar tînin. Ji ber ku miamele 
ji bo kesên ku tê de dixebitin talûkeya 
nexweşiyek bê çare ye beriya demek 
kin li Tirkiye hat qedexekirin. Lê 
belê heya ku hat qedexekirin nêzikî 5 
hezar kesên ku di vî karî de xebitî ne 
niha di rêyek mirinê de ne. Nexweşi- 
ya ku bi navê ‘silîkoz’ tê zanîn û ku 
sedema wê ew miameleya kîmyewî 
ye ji bo ku pantor bêhtir gewre bibin 
tê kirin e û çareyek jê re nîn e. Kesê 
ku bi wê nexweşiye ket êdî filitîn nîn 
e. Ji wan 5 hezar kesan heya niha 62 
kes mirin û gelek jî niha li nexweşxa- 
neyan in. Di ber re jî tevî ku dewlet 
nabe alîkar, carina meaşa teqawutiyê 
jî piştî mirina wan meaşê tê birîn. 
Nexweşiya slîkozîsê; ji madeya 
kîmyasal ku bi destê karkeran tê kirin 
û şiklekî kevnare dide cil û bergan e. 
Bi taybetî ew kiryar li pantorên qot 
(jen) tê kirin. Lê hêla ku zêde nayê 
rojevê ewe ku çareseriya vê nexweşiyê 
tûneye û di 
dinyayê de 
herî pêşî di 
sala 2005’an 
de li Tirkiyê 
ew nexweşî 
derket. Ji ber 
ku nexweşiyek 
nûbû û di warê 
tipê de xebat li 
ser nehatibûn 
kirin kesekî 
nedizanî bê ka 
Ergul Sevgihan ç i ye û dermanê 
wê çi ye. Wê demê 
bijîşkan wek tengijîna hilmgirtinê 
nêzikî vê dibûn û dermanê wê diden. 
Ta ku hejmara nexweşan gihêşt 
hezar 800 kesî. Pişt re li hin dewerên 
cîhanê xebat hatin kirin û tip tê 
gihêşt ku ev nexweşiyek cûda ye û 
çareya wê jî di roja îroyîn de nîn e. 

Lê belê tevî vê rastiyê di atolyeyan de 
ev miamele berdewambû û hêjmara 
nexweşan gihêşt 5 hezar kesî. 

Ev nexweşî dibûya tenê li karkerên 
ku li kanên madenê dixebitin hebûya. 

Lê belê ji ber ku heman miamele li 
fabrîqên camê, cihên ku porselen lê tên 
çêkirin û li atolyeyên ku protezên ji bo 
diranan tên çêkirin jî rû dide. Li Tirkiyê 
ev nexweşî bi avayekî lez û fireh qad 
belav bû û niha nexweşên sîlîkozîsê roj 
bi roj ber bi mirinê diçin, da ku hilm 
stendin her roj di qirika wan de ziwa 
dibe, heya ku mirine... 

Bê zanebûn di riya mirinê de 

Ji ber ku di çend salên dawî de ev 
mijar her roj bi hincetek cûde di rojeva 
çapemeniyê de cih digire hassasiye- 

tek li ser pêş 
ketiye lê ev 
têrî başbûna 
nexwaşan 
nake. Ne sazi- 
yek ku nexweş 
pê bişêwirin 
heye û ne 
jî cihekî ku 
nexweş serî lê 
bidin. Karker 
û malbatên 
wan jibo 
bolkişandina 
dewlet û raya 
giştî bi derfet 
û hewildanên 
xwe hin çala- 
kiyan lidardi- 
xin û piştgiri- 
ya hev û din 
dikin. Ergiil 
Sevgihan (37) 
jîji wan kesên 

maxdûr e, beraya mehekê jî birayekî 
xwe ji heman nexweşiyê re qurban daye 
û dixwaze dengê xwe bide bihîstin. 
Sevgihanê ku bixwe jî du salan di vê 
sektorê de xebitiye got ku maxdûrên 
nexweşiya slîkozîsê ji dewletê alîkariyê 
nikarin bistînin û waha berdewam kir: 
Kesên ku di vî karî de dixebitin feqîrin 
û bo qezenckirina 10 lîrayên zêdetir 
dixebitin. Kes nizane ku ji qûma k; 
ji derve tê vê nexweşiyê digire. Niza- 
nin ku nexweşiyek wiha xeternek e. 
Mixabin piştî ku 3-4 hevalên me jiyana 
xwe ji dest dan me vêya firq kir. Beriya 
ku teşhîsa slîkozîsê bê dayîn, bijîşka 
digotin cemidandiye an jî bronşît e û 
şûrûbek didan û nexweş bi şûn de di- 
şandin. Piştî teşhîsa slîkozîsê hat danîn, 
hevalên me teva dev ji kar berdan û ji 
2010’an vir ve hat qedexe kirin.” 

Piştî mirinê meaş tê birîn 

Sevgihan bal kişand ser rê lê girtina nex- 
weşiya ku hê jî direşe da ku li hin cihan 
bi awayekî dizî li hin atolyeyan didome û 
wiha dewamkir, “Niha kesên di bandora 
bikaranîna tozê de ne 5 hezar karker 
hene. Bê vana di hin fabrîqayan de jî 
gelek kes di van şert û mercan de dixe- 
bitin. Wek bergirî ji xwe li Tirkiyê tişt 
tûne. Tiştê tê kirin ew e ku bi dermanê 
ku tenê bedena me pê rehet dibe ye. 
Mixabin niha kesên rewşa wan xirap 
hene. Li birayê min meaşek teqawîtbûnê 
hatibû girêdan. Li gor qanûna SGK’ê ya 
2022 meaşa 3 mehî yê. Lê ev jî bi rêya 
walîtiyê tê dayîn. Em di hevdîtinên ku 
me ligel Enqerê kir de hînbûn ku dema 
ev kes bimire meaşa wî jî tê birîn. Di 
dawî yê de wisa bû. Piştî ku birayê min 
mir meaşa wî hat birîn.” 
imdat Serthanê ku bi qasî 3 sala di 
atolyeyek wiha de xebitîbû û bibû 
nexweşê slîkozîsê jî hêstên xwe wiha 
anîn ziman, “Em mafê xwe dixwazin, 
ez jî sê salan di vê sektorê de xebitîm. 
Mafên me nadin me. Navê vî karî 

teqawîtbûne, lê em ne teqawît in. 

Em canê xwe didin lê piştî ku nîvê 
canê me ji me distînin me berdidin. 
Me ji kar davêjin û meaşa me dibi- 
rin. Malbatên ku kesên wan dimire 
nikarin alîkarî bistînin, kû bistînin jî 
paşê tê birîn. Ez mafê xwe dixwazim, 
meaşa xwe dixwazim. Rapora min 
dibê ku nexweşiya wî giran e lê mafê 
min nadin. Ez niha naxebitim lê bila 
ev kar bi temamî bê qedexekirin da 
ku kesên din wek me nebin.“ 

Jean çawa tên gewrkirin? 

Kesên ku di kanan de dixebitin piştî 
pêvajoyek 20-30 salan rastî nexwe- 
şiya slîkozîsê têne. Ji bo atolyeyên 
ku qûm ji dervayê welat tê û ji berk 
u buhaye divê nayê ziyenkirin. Û ji 
bo vê jî di cihê ev miamele tê kirin 
de divê qet cihekî vekirî nebe. Pace 
û derî bi avayekî ku bi qasî pozê 
derziyekê jî hewa nekevê têne girtin. 
Ji ber vê yekê karkerên van atolyeyan 
bi rêya hilm stendininê li şuna hawa- 
ya paqij vê kimyasalê dikêşin. Hemû 
sedema vê kirinê jî çîkusiya patronan 
e ku naxwazin hebek qûm belasebep 
biçe. Ku karker di cihekî bi hewa 
û bi kincên baş bixebitin pê ketina 
nexweşiyê kêmtir dibe. 

Nexweş bi piranî ji Kurdistanê ne 

Ji bajarê Kurdistanê bo ku zêdetir 
pere qezenç bikin û debara malbatên 
xwe bikin gelek ciwanên Kurdistanî 
tên di vê sektorê de dixebitin. Tenê 
li gundê Taşliçay 300 malî ku bi ser 
Çewligê ve ye hema hema her malê de 
nexweşekî slîkozîsê heye. Xebatkarên 
vê sektorê derbarê rîskê de zêde 
zana ninin û kesên ku kar didin jî di 
derbarê kar de agahî nadin xebat- 
karan. Xebatkar dibên ku agahî bê 
dayîn kes di van karan de naxebite an 
jî dê şertên baştir bixwazin. Lê ji ber 
ku tiştekî bi vî rengî tune ye, piştî ku 
hevalên wan jiyana xwe ji dest dide 


Imdat Serthanê 


hey ji rîskê dibin. Kesên ku di van 
karan de dixebitin bê hay bi ew qûma 
xeternek re rû bi rû dimînin. 

Nexweşiya bî mayînê 

Kesên ji Bîngol, Bedlîs, Sêrt û bajarên 
din tên û dixebitin û piştî ku cigerên 
wan têk diçin û 
pişt re dixwa- 
zin ku vegerin 
welatê xwe, 
hejmara wan 
bi hezaran e. 

Hetanî niha ji 
vê nexweşiyê 
62 kesî jiyana 
xwe ji dest dane 
lê di ber re jî 
bi dehan kesên 
ku rewşa wan 
giran in jî li 
nexweşxaneyan in û 
bi cîhazên hilm standinê ve girêdayî 
ne. Kesên ku serî li nexweşxanêyan 
didin. Ji ber sedema bêdermanî û bê 
çaretiya nexweşiyê rewş her xuleq bi 
kûrî ve diçe. Lî aliyê din ji ber ku ev 
nexweşî di demek kin de dibe sedema 
mirinê û kesên ku dimirin jî ciwan 
in û zar in, di nava malbatan de ev 
naxweşî wek, ‘nexweşiya ku bî dihêle’ 
tê bi navkirin. 

Pêşî li nexweşiyê tê girtin, lê 
tedawî ne pêkan e. 

Li gor xebatên kêm ku li ser 
nexweşiyê hatine kirin heke ku di 
destpêkê de midexale bê kirin dibe 
kû nexweşî bê rawestandin lê çareya 
bi temamî nîn e. Çareya ku ji destê 
tipê tê, neqla cigera ne. Ev mesele jî 
li Tirkiye pêş neketiye mixabin. Li 
hêla din jî ev nexweşî pir mi mes- 
ref e û derfetên van malbatan jî terî 
nake. Herwekîdin slîkozîs bi xwe re 
nexweşiyên din jî tîne ku pençeşêra 
cîgeran û kêmasiya dil jî du cûreyên 
xetere ne ji van. 

Dibistana Rûhbanan hîn jî girtî ye 



Piştî damezrandina 
Komara Tirkiyê, 
mafên komên 
xeyrîmisliman di 
Peymana Lozanê de 
hatin bi cîh kirin. Lê 
heta niha bi baha- 
neyan ev maf tên 
binpêkirin. Her wiha 
mafê perwerdehiyê bi 
taybetî mafê perwer- 
dehiya oli jî yek ji mafên mirovan yên 
xwezayî ye. Lê heta niha dibistana bi 
navê Dibistana Rûhbanan ya ku ji bo 
cimeata Rûm perwerdehiya olî dide 
ji aliyê dewletê ve destûra webûnê 
nedît. 

Li Tirkiyê ji berê heta niha ji ber ku 
komar li ser esesên monizi ava buye 
bi taybetî komên ku ne misilman 
in û gelên ku ne tirk in di bin tehdê 
de ne. Di hiqûqa navneteweyî de 
û di tekstên li ser mafên mirovan 
hatine nivisandin yên nav neteweyî 
de mafên perwerdehiyê wek mafen 
esas tê dîtin. Wek mînak Dadge- 
ha Ewropa ya Mafên Mirova wiha 
dibêje; divê ku perwerdehî di warê 
fizîki û di warê aborî de bê hevparî 
bê gîhandin,(xal-i3). Le li Tirkiyê 
ev maf bi cih nayên, bo mînak 
Dibistana Rûhbanan ku hê jî girtî 
ye û bi vê yekê mafê perwerdehiyê 
tê binpêkirin. Rêveberê gîştî yê 
Rojnameya Apoyevmatînî Mihail 
Vasilyadis anî ziman ku di girtina 
Dibistana Rûhbananê de tu mazeret 
nîn in. Wiha dibêjin ku dibistanên 
ku girêdahiya wan bi Saziya Per- 
werdehiya Bilind re (YOK) tunebe 
ew sazi nikarin perwerdehiyê bidin. 
Lê dewlet Dibistana Rûhbananê wek 
dibistanek bilind nabîne. Wek mînak 
kesên ku Dibistana Rûhbananê xelas 
kirine wek kesên ku ji dibistanên din 
mezûn bune leşkeriya xwe nikarin 
wek subaytiyê dikin. 

Yanî ji aliyekî Dibistana 
Rûhbanan wek dibista- 
na bilind nayê dîtin, ji 
aliyê din jî dibêjin ji ber 
ku ev dibistan bi YÖK’ê 
ve ne girêdayî ye nikare 
perwerdahiya teolojîk 
bidomîne. Ev zelal e ku 
ev du nêrînên cuda bi 
hev re pev diçin. 

Dibistana 

Rûhbananê ne li ser 
esasên zanistiyê ye 

Vasilyadis, da zanîn ku 
ev ne rast e ku dibêjin 
dibistanên bilind ku 
ne girêdayê YÖK’êbin 
nikarin perwerdehiyê 
bidin, lewre niha 
dibistanên leşkerî ne 
girêdayî YÖK’ê ne û 
wek dibistanek bilind 


perwerdehiya xwe didin û gotinên 
xwe wiha berdewam kir, “Ji ber ku di 
dibistanên leşkerî de zanist tune ye 
xweseriya wan ya li hemberî YÖK’ê 
heye. Di van dibistanan de leşker 
fêri şer dibin, leşkergeh mala wan e 
û hevalên wan jî malbata wan in. Ev 
ne pêvajoya avakirina zanîstê ye, ev li 
ser terzên jiyanê perwerdahiyê didin. 
Her wiha li Dibistana Rûhbanan 
jî rewş wiha ye. Di Dibistana 
Rûhbanan de jî zanist ne armanc 
e. Di vê dibistanê de Rûhbanan tên 
gihandin. Kesên ku di vê dibistanê 
de perwerdehiyê dibînin dibistan 
wek mala wan e û hevalên wan ji 
wek malbata wan in. Rewş ji bo van 
herdû cureyên dibistanan jî wek hev 
e. Lê niha Dibistana Rûhbanan girtî 
ye. Ji ber vê yekê divê ev dibistan 
jî wek dibistanên din perwerdahiya 
xwe bidomîne. Wasilyadis, da zanîn 
ku kesên berpirsyarên vê mijarê ne, 
tim dibêjên em dikarin vê mijarê bi 
hêsanî çareser bikin lê dibêjin lazime 
ku Yewnanistan jî ji bo misilmanên 
Yewnanistanê çend gava bavêjin.” 
Wasilyadis gotinên rayedarên 
dewletê yên di derbarê mafdayîn 
û mafên mirovan de jî bibîranî û 
gotinên xwe waha berdewam kir: “Li 
vê derê gelek tişt tên diyarkirin, dew- 
let divê ku li dewleteke din mafên hin 
kesa tunebin ez jî mafên welatiyên 
xwe nadim. Ev di huqûqê de, di 
mafên mirovan de nîn e. li Atîna’yê jî 
lazime ku mizgeft bê avakirin. Li gorî 
min avakirina mizgeftek li Atîna’yê 
pêdivîyek mezin e. Ev karê desthilat- 
dariya Atinayê ye û divê wê berpirsi- 
yariya xwe bine cîh. Misilmanên ku 
li Yewnanîstanê dijîn an jî kesên ku 
li dewletên din dijîn mafê wan heye 
ku herin mizgeftê û wazîfeyên xwe 
yên olî bînin cîh. Lewre ev di nav 
mijara mafên mirovan de ye. Eger 


ku dewletek ji hin kesan re bibêje 
ev kes welatiyê min in, divê mafên 
esasî yên mirovahiyê bidin ber çavan. 
Tu kes nikare ku mafên mirovan, bi 
taybetî mafên perwerdahiyê binpê 
bike. Ku em mafên mirova esas bigrin 
divê li Tirkiye Dibistana Rûhbananê 
bê vekirin û Yewnanîstan jî heke ku 
pêwîst be li Atîna’yê mizgeftekê ava 
bike. Lê ev ne rast e ku kêmasiyên lî 
dewletên din bibin bahane. Lewma 
her dewlet berpisryarê welatîyên 
xwe ye. îro Tirkîye, kêmasiyên li 
Yewnanîstanê wek bahane bi kar tîne 
û mafên komên xeyrîmislim ji bo 
berjewendiyên xwe binpê dike. Her 
wiha nêzîkbuna Yewnanîstanê ya li 
hemberî kesên misilman jî di heman 
rê de ye. Ji ber vê rewşa neheq Di- 
bistana Rûhbananê ji damezrandina 
komarê heta iro bê xebat dihêle.” 

Bi rêya îftirayan neheqi dibin 
rewa 

Piştî ku çend carên berê vekiri- 
na dibistanê ket rojevê û hercar jî 


hin gotin din ava civakê de dihatin 
belavkirin. Vasilyadis ev rewş jî 
destnîşankir û wiha domkir, “Sebebek 
din jî awêtina îftîrayan e. Dema ku 
vakirina Dibistana Rûhbananê dikeve 
rojevê gelek kes îftîrayê mezin dikin. 
Bo mînak, ev kes dibêjin ev dibistan 
ji bo civata Tirkiyê wê bibe navenda 
bêaqubetiyê. Eger ku ev dibistan bi 
rastî ji navenda bêaqubetiyêbûya, em 
dikarin ji dibistanên leşkerî re jî bêjin 
navendên bêaqubetiyê ne. Leşke- 
ran çend derbe kirine û çend caran 
demokrasî dane sekinandin. Ma ev 
ne bêaqubetiye? Ji bo ku leşkeran 
çend caran bêaqubetî kirine dive ku 
leşkergeh bên girtin? Bêaqubetî ne 
rast e û ev bahane ye.” 

Ji bo lihevhatinê aşîtî ne bes e 

Wasilyadis, di derbarê pêvajo ya 
çareseriyê de jî nêrînên xwe parveki- 
rin. Wasilyadîs wiha got, “Pêvajoyên 
aştiyê di navbera şer 
û di navbera neyaran 
de didome. Bi rastî ez 
ne bawerim ku piştî 
vê pêvajoyê dê ew 
pirsgirêk çareser bibe. 
Ku ev pêvajo tenê li 
ser aşitiyê bidome dibe 
ku di pişerojê de dîsa 
şer dest pê bike an jî 
dibe ku alîyek ji wan 
li gorî berjewendiyên 
xwe dawîbuna pêvajoyê 
îlan bike. Eger esasên 
dubendiyan, kêmasiya 
demokrasiye be û 
binpêkirina mafên 
xwezayî be, aştî bi tenê 
ne bes e. Ji ber we 
yekê divê pêvajoyek 
demokratîk ya bê nav- 
ber dest pê bike.” 

Serxwebûn di rê de ye 


B erpirsê PDK yê Herêma Şêxan Alî Awnî destnîşankir 
ku piştî hilweşîna Iraqê ket rojevê êdî Kurdistan jî 
ketiye ser xeta serxwebûnê. Awnî diyarkir ku li herêmê 
wek hemû milletên din wê kurd jî bibin xwedî mafên 
xwe. Awnî wekî din, di derbarê DAIŞ, firotina neftê, 
têkiliyên Kurdistan û dewletên derdorê, têkiliyên bi 
şiî û sunneyan re û hwd meseleya yekbûna kurdan de 
pirsên me bersivandin. 



B i destpêka 

êrîşên DAIŞ’ê 
yên li ser 

nexşeya Iraqê re li 
herême meriv dikare 
bibeje ku kevirekî 
berê jî li ser kevirekî 
nema. Hikume- 
ta Bexda’yê jiber 
sedemên pirsgirêkên 
di navbera şiî û sun- 
neyan de nayê damezrandin, êrîşîn 
DAIŞ’ê qada xwe firehtir dikin û di 
vê navberê de mijara serxwebûna 
Kurdistanê jî ji rojeva cîhanê zêde bû. 
Tevî hin siyasetmedarên dewletên 
cûr be cûr, di agahiyên ku ji herêmê 
derdiçin de jî diyar e ku serxwebûn 
nêzik e. 

Meseleya DAIŞ’e niha di çi astê 
de ye, li kê der û bi kê re şer 
dike niha? 

DAIŞ piştî ku Misûl bidestxist û ber 
bi Bexda’yê ve meşiya weke hun jî 
zanin li Rojhilata Navîn pir tiş ji binî 
ve guherîn û niha tiştekî wek berê 
nîn e. Helbet êrîşên vê rêxistinê ji 
nişke ve neqewimîn. Herkes jî dizanê 
ku piştî rageşiya li Sûriye DAIŞ li 
wir bi cîh bû çend salin ku li wir bi 
taybetî bi kurdan re lê herwekî din 
jî bi herkesi re şer dike. Li deverên 
ku bidestxistibû kî derkeve pêşberî 
wan, bi wan re şer dikin. Piştî ku şer 
gihandin Misûlê şerê wan jî gihêşt 
asteke din. Bi avayekî fireh êrîş kirin 
û xwastin bêyî Iraqê hin deverên 
Kurdistanê jî têxin bin destê xwe. 
Herwekî din ev rêxistin bi şêwayên 
giran û şermezariyê tevdigere û 
niha jî lig elek cihan ku sînorên 
Kurdistanê jî di nav de şer dikin. 

Heya vê astê jî bi şikl û şemalên xirab 
êrîş dikin. Pişta DAIŞ’ê bi temamî 
şermezarî ye. Niha bêyî cihên ku 
bidestxistine hê jî di nava hewildanên 
ku xwe bigihînin Bexda’yê de ne. Lê ji 
aliyê arteşa Iraqê ve li nêzî Bexda’yê 
hatine rawestandin. Berî jî niha jî 
DAIŞ’ê dixwast ku êrîşî sînorên me 
bikin. Lê Pêşmergeyên me bi avayekî 
berxwedêrî li sînorên Kurdistanê 
xwe kirin mertal û rê nedan van 
êrîşan. Ku nebûya wê bihatana nava 
Kurdistanê û liv ir jî bi cih bibûna. Li 
ser hin sînorên ku ji bo pêknehatina 
maddeya 140’î valahî hebûn û DAIŞ li 
van deran bi cih bû. 

Niha dewerinên ku Pêşmerge 
û DAIŞ di nava şer de ne hene? 
Wekî din jî Pêşmerge kêder 
bidestxist ku berê ne di nava 
nexşeya Kurdistanê de bû? 

Li ser hemû sînorên Kurdistanê 
Pêşmerge amade ne. DAIŞ ji ber vê 
nikarê xwe bi aliyê me bide. Em dika- 
rin bibêjin ku ji nexşe ya Kurdistanê 


ji sedî 95-98 di destê Pêşmerge de ye. 
Gelek cihên ku me berê jî digot ev der 
Kurdistan e lê ne di destê kurdan de 
bûn, niha di bin bandora Pêşmerge 
de ye. Axa Kurdistanê di bin paras- 
tina Pêşmergeyên Kurdistanê de ye. 
Em dikarin vê bibêjin. 

Tirkmenên sunne dixwazin bi 
kurdistanê re bijîn 

Di vê navberê de Tirkmenan jî 
diyarkiribûn ku hêzeke çekdarî 
damezrînin. Niha di navbera 
Kurdistan û Tirkemenan de 
rewş çi ye? 

Ya rast niha bêşek ku zêdehiya wan 
erebin jî dixwazin ku bikevin nava 
herêma Kurdistanê da ku pêşveçûnên 
vir têk biçin. Ew bêş dixwaze ku 
ciwaniya Kurdistanê, di warê aborî 
û ciwakî de pêşketinên civakî ji 
asta heyî berjo necin û li hember 
Kurdistanê din ava xêrnexweziyekê 
de ne. Ji ber ku li Kurdistanê her 
tişt bi kanûnmenî dimeşe û hêza 


Pêşmerge pêş ketiye, ji kêfa wan naçe. 
Tirkmenên şiî jî hevkariya van dikin. 
Di nava ew bêşa ereb ku me qal kir û 
tirkmenan de têgihiştinek hevpar a bi 
vî rengî heye. Lê ku ew bikin û nekin 
li Kurdistanê dê her tişt li gor qanûn 
û hiqûqê bimeşe. Lê tirkmenên sunne 
ne di vê têgihiştinê de ne. Heya em 
dikarin bibêjin ku tirkmenên sunne 
ger derfetên wan hebin dixwazin ku li 
Kurdistanê jî bijîn. Ji ber ku ew zanin 
bêyî Kurdistanê cihekî bi ewle nema- 
ye û hêza tirkmenan jî têrî nake ku 
bi hêzek din re di nava şerekîkevin. 

Li ser vê Serok Barzanî jî biryar da 
ku li hemberî tirkmen û komên din 
Kurdistan di nava tevdaneke erênî de 
be û deriyên Kurdistanê ji hemû koç- 
beran re hatin vekirin. Hezkirineke li 
gel Kurdistanê heye li cem tirkmenan 
sunne. Divê evbê niqaşkirin. Barzanî 
got bila millet û gelên din ên ku li 
Kurdistanê dijîn li cihê xwe bimînin û 
piştgiriya Kurdistanê ji wan re bê ki- 
rin. Tirkmenên şiî her tim çavên wan 
li hukumeta Malîkî bû. Beriya Maliki 


jî wisa bû. Piştgiriya Baasê dikirin. 
Çavê wan li Necefê ye, li Bexda’yê ye 
û li Tikrîtê ye. Ku bi nêrînên Malikî 
bijîn dê her tim zirarê bibînin da ku 
Malîkî zirarê dide welatê xwe bixwe. 
Divê li dij Kurdistan û derfetên vê 
derê ew jî di nêzikahiyeke erênî de 
bûna. Lê mixabin nêzikahiya wan 
li gor xwe ye. Dîsa jî Kurdistan li 
hemberî wan dijminahiya tiştekî, an 
jî ji bo berjewendiyên xwe li hemberî 
wan ne di nava tevdanekê de ye. 

Benda 140’î wê bi cîh bê 

Meseleya referandûmê li ser 
çi bingehan tê niqaşkirin gelo? 
Referandûm wê pêk bê an na, 
hewce heye yan na? 

Wekî hun jî zanin gelek navçeyên 
Kurdistanê her çiqas wek ‘Kurdistan’ 
bihatana zanîn jî di nexşeya Iraqê de 
dihatin hesibandin û ew cih bi her alî 
di bin bandora Iraqê debûn. Ji ber ku 
benda 140’î nedihat bi cih anîn li van 
deran hem mafê Kurdistanê nehatibû 
hiştin û ne jî Iraq ji wan deran xwedî 
derket. Niha pêwistî bi normalkirin 
û asayîkirinê heye. Wexta Saddam 
Huseyin ji bo ku demografî ya van 
deweran bê guhertin li van navçeyan 
bi hezaran ereb hatin bi cîh kirin. 
Kurd radestî koçê hatibûn kirin û 
duçarî erdnîgariya ereban hatibûn 
kirin. Cihê kurdan ereb, cihên ereban 
jî kurd lê hatibûn asêkirin. Bi taybetî 
jî li Silêmanî û Kerkûkê gelek navçe jî 
di nav de, bi sedhezaran malbat ji cih 
hatin rakirin. Nemabû ku zêdehiya 
şêniyê van deran veguhize ereban. 
Her tim rewşeke aloz li van deran 
dihate rakirin da ku hebûna kurdan li 
van deran kêm bibe. Divê ev xeletiya 
dîrokî bê sererastkirin. Benda 140 
divê bi cih bê. Mesele encax bi halî dê 
normal bibe. Ji erebên ku hatine re 
rêza kurdan heye. Beriya van tiştan jî 
divê serjimariyek bê kirin û hejmara 
kurd û tirkan bê diyarkirin. Piştî wê 
divê referandum bê kirin. Yên dixwa- 
zin li van deran bimînin helbet dika- 
rin bimînin lê divê kurd vegerin cihê 
xwe û ereb jî herên warên xwe. Niha 
jî ev amadekarî têne kirin. Barzanî wê 
biçe parlementoyê û ew mijar dê bê 
niqaşkirin. Di derbarê mijarê de dibe 
ku hin daxwazî ji parlementoya Iraqê 
jî bên kirin. Dever di warê pratîkê de 
jixwe hatiye azadkirin û maye qanûn. 
Niha bi avayê fiîlî ew dewerên ku em 
qal dikin jixwe bûne Kurdistan. Lê bi 
raya referandûmê wê qanûn bi cih bê. 
Kurdên ku çûne cihên ereban heke ku 
nexwazin vegerin ew jî zanîna wan e. 
Lê wê pêwistiya benda 140’i bi cih bê. 
Ji bo vê her tişt amade ye. 

Iran dixwaze hemû kurdan têxe 
nava şer 





BasNûce 


HEVPEYVIN 


Beriya demekê Nêçîrvan 
Barzanî çû serdana Iranê û 
hin hevdîtin kirin. Niha gelek 
dewlet piştgiriya serxwebûnê 
dikin lê Iran bi avayekî vekirî li 
dij vê disekine û heya gefan jî li 
Kurdistanê dixwe. Gelo çi hat 
axaftin û di pêşerojê de ev mijar 
wê biçe ku? 

Belê ne tenê Iran, dewletên derdora 
Kurdistanê tu naxwazin ku Kurdis- 
tan serbixwe bibe. Dibe ku hinek ji 
wan ji bo berjewendiyên xwe niha 
ligel Kurdistanê xwe nîşan didin lê 
di serî de Iran û Tirkiye kes naxwa- 
ze. Lê xwastin an nexwestinên wan 
qet ne mihîm in. Tu dewlet ji wan 
di berê de naxwazin ku kurd bibin 
xwedî pêşketin û mafên tiştekî. Ji ber 
ku kurdên ku li van dewletan dijîn 
jî wê di nava daxwazkirina mafên 
xwekevin, ji bo serxwebûnê ne di 
razîbûnê de ne. Nezikahiya Iranê 
jî her tim heman e. Ew dibên qey 
sedema têk çûna Iraqê Kurdistan e. 

Çi para kurdan ji têkçûna Iraqê he 
ye. Iraq ji sedem polîtîka û rayedarên 
şaş têk çû. Malîkî ye sedema têkçûna 
Iraqê. Pirseke kurdan a olî ya ayînî 
nîn e. Pirsa kurdan pirsa hebûnê 
ye û mayîn û nemanê ye. Em ne di 
şerê mezheban de ne. Dixwastin ku 
Kurdistan jî bikeve şerê DAIŞ lê ew 
ne mimkûn e. Pêşmerge wê sînorên 
Kurdistanê helbet biparêze lê heya ku 
zirarek ji Kurdistanê nebe, şerê ol û 
mezheban ne pirsgirêka Kurdistanê 
ye. Lê ku êrişîk li hember Kurdistanê 
bibe helbet wê bê bersivandin. 

Divê her parçe li gor fersenda 
nû tevbigere 

Iranê di demên dawî de Qendîl 
jî da ber topbaranê. Ew tê wate- 
ya çi, Iran dixwaze çi bike? 

Ez bixwe nizanim ku polîtîkaya Iranê 
li ser çiye, û baweriya min bi wan 
nayê. Iran hewildide ku hemû kurdan 
bike aliyekî şerekî. Piştî ku di nava 
kurdan de heweyekî yekitiyê lê hat, ji 
kêfa wan naçe. Bo kurdistanê dixwa- 
zin boçûnên Qendîlê jî bigirin. Divê 
em ji van tişta hayîdarbin. Niha fer- 
sendeke sedsalî ketiye destê kurdan 
û bêyî yekbûnê tiştek fêdeya tiştekî ji 
kurdan re nake. Divê hemû parcçeyên 
kurdistanê li gor pîvanên netewe û 
li gor berjewendiyên welatê xwe tev 
bigerin. Helbet derdora me naxwaze 
ku em bibin welatekî serbixwe. 

Di navbera şiî-kurd û sunne- 
kurdan de têkiliyên bi çi rengî 
hene? Di warê siyasî, asorî û 
dîplomasiyê de Kurdistan bi 
herdû bêşan re din ava têkiliyên 
çawa de ye? 

Hemû hukumetên ku heya niha li 
Iraqê hatine ixtidarê, ji serhildana 
Mele Mistifa Barzanî vir ve xwestine 
ku me bixin şerê ereban. Yan sun- 
ne, yan şiî. Ji berê ve ye ku hesa- 
ben di navbera hev de li ser kurd û 
Kurdistanê digerînin. Lê Kurdistanê 
şer li gel şiiyan jî nîn e û li gel sunne- 



yan jî nîn e. Eleqeya me bi persgirêk 
û hesabên di navbera wan de nîn 
e. Ji ber ku em di navbera wan de 
ne alîgir in, têkiliyên Kurdistanê bi 
herdû aliyan re jî baş in. Ew dizanin 
ku em milletekin. Em hatine kuştin 
û kîmyebarankirin. Her tişt ji sere 
me hatiye gerandin. Niha bi hezaran 
kes ji gelê ereb hatine Kurdistanê û 
bi cih bûne. Li vir bi avayî Kurdistan 
piştgiriya wan dike. Divê êdî bi man- 
tiq herkes tevbigere, bi hêstên mirovî 
têvbigere. Yan wê konfederalîzmê 
qebûl bikin yan jî wê parçe bibe Iraq. 
Ji bo kurdan jî helbet tarix heye, 
çand heye, civak heye û her tiştê wan 
jî wek yê gelên din e. Divê êdî rasti- 
ya Kurdistan û ya xwe qebûl bikin. 
Hukumeta Kurdistanê li gor ku ez 
dişopînim bi dîqqet û hassasiyetek 
mezin tevdigere ku nekeve nava 
dijminahiyên melletên din. Tenê 
daxwaza me, wekhevbûna gelên din 
e. Lê ji vê pê ve daxwazên tu kesî bi 
cih nayên. 

Di mehên dawî de ji rojevên 
cîhanê yek jî serxwebûna 
Kurdistanê ye. Ji Kurdistanê jî 
agahiyên bi vî rengî derdiçin. 
Rewşa psikolojik a welatiyan çi 
ye gelo? 

Di sala 2005’an de ji aliyê hin sazî û 
derdorê sivîl de organênsek hatibû 
çêkirin di derbarê serxwebûnê de. 

Di vê xebatê de ji sedî 98 welatiyên 
Kurdistanê dengen xwe ji bo 
serxwebûnê bikaranîn. Kurdistanî 
ji berê ve ye serxwebûnê dixwazin. 
Welatî bi dil û can vê dixweze. Ez 3^r 
sale ku li vir din ava siyasetê de me û 
min qet rewşek ku gel bi coş e nedîbû. 
Di warî psîkolojîk de û morala gel de 
qonaxek pir pir bilind mayînde ye. 

Gel êdî di baweriya ku rewş gihêştiye 
merhaleyeke ku jiyana bi zorê êdî qet 
nayê qebûlkirin. Bi nêrîna min, divê 


mekanîzmayek bê dîtin ku ew millet 
êdî bi aştiyanê û azad bijî. Niha 22 
dewletên ereban hene û 6-7 dewletên 
tirkan hene. Ê farisan dîsa wisa. Ê 
çiyê me kêm e ji yê wan ku îro em 50- 
60 milyon kurd bin lê wek kêmwelatî 
bêne hesibandin. Êdî dem dema 
tiştekî din e. Divê dewletên dorê jî wê 
qebûl bikin. 

Kurdistan di xeta serxwebûnê 
de ye 

Li gor rewşa heyî meriv bika- 
ribe ji bo serxwebûnê texmîna 
dîrekê bike? Kurdistan kêngê 
serxwebûnê îlan bike li gor we? 

Dibe ku meriv niha nikaribe raste rast 
dirokekê nîşan bide. Lê ya zelal ev e 
ku Kurdistan ketiye ser xeta azadbûn 
û serxwebûnê. Serxwebûn êdî di rê de 
ye. Ku kî bixwaze û kî nexwaze xeta 
ku Kurdistan ketiye, xeta serxwebûnê 
ye. Iraq êdî hat guhertin. Rojhalata 
Navîn bi giştî hat guhertin. Di nava 
vê guhertinê de ne rast e ku meriv 
bibêje wê Kurdistan neguhere. Lê 
amadekarî ne li ser serxwebûnê ne. 
Her tişt li ser hilweşîna Iraqê ye. Her 
çiqas ku meriv texmînekê nikaribe 
bike jî, Kurdistan ji serxwebûnê re 
amade yeik. 

Firotina nefta Kurdistanê di çi 
şê de ye? 

mû hukumetên Iraqê ku Kurdistan 
girkirine, makeqanûna bengehîn 
pê dikin. Divê ev baş bê zanîn. 

Ew dibêjin s ez mirov im lê ew ne 
mirov in’. Ji xwe di warê pratîk de 
neft tê firotin. Makeqanûna Iraqê jî 
heman destûrê dide. Wekî ku hun 
jî zanin beriya çend rojan dadgeha 
bilind li ser vê mijarê biryarek da 
û carek din hat tescîlkirin ku firo- 
tina nefta Kurdistanê li ber herkesi 
mafê Kurdistanê ye û hukumeta 

Kurdistanê jî li gor vê 
tevdigere. Xebatên 
ku bi hukumeta Iraqê 
re hatibûn kirin yên 
qanûnî destûra vê didan. 
Qanûnên Bexda ya 
federal destûrek bi vî 
rengî dide. Kurdistan 
heya niha nebûye se- 
dema têkçûna îstîkrara 
tu dewletan.bi firotina 
neftê fêdeya Kurdistanê 
li aborî û bazirganiya 
cîhanê jî dibe. 


Di navbera PYD û 
PDK’ê de beriya çend 
rojan peymanek ku ji 
4 benda pêk tê hatibû 
îmzekirin? Hun çi 
difikirin gelo? 

Raste tiştekî wiha di 
navbera herdû hêzan de 
pêk hat lê divê bi cî bê 
anîn. Rêketina Hewlêrê 
jî berê hatibû qebûlkirin 
lê li gor pîvanên wê tev- 
negerin. Hêvîdarim ku 
vê carê pêk be. Millete 



me di rewş û rêwitiyeke pir hessas de 
derbas dibe. Divê êdî em kurd dev 
ji dijminahiya hevberdin, şerê hev 
nekin. 

Li gor we ger ku Kurdistan ser- 
bixwe bibe dê bandoreke çawa li 
parçeyên din bike? 

Helbet bandorek pir baş wê li her 
parçeyên Kurdistanê bibe. Di warê 
psikolojik, çandî û aborî de bandora 
yekem wê li van deran bibe helbet. 
Divê rewşa kraliyeta Iraqê ji herkesî 
re bibe mînak ku niha ketin çi halî. 
Divê em hişyarbin. Fersendek dîrokî 
hatiye û divê em bi yek alî jê xwedî 
derkevin. Em çima herin minneta 
tirk, faris û ereban bikin. Bila em 
minneta hevdin bikin. 

Di navbera Tirkiye û Kurdisanê 
de di warê têkiliyan de rewş çi 
ye? 

Li vê herêmê her tim tirseke Tirki- 
ye her tim hebû ku Kurdistan azad 
bibe. Lê niha hukumeta Kurdistanê 
gelek kar û bar kiriye ku wan bidin 
bawerkirin ku serxwebûn ji bo wan 
jî baştir e. Divê herkes rehet be. Tu 
tiştekî xetere di serxwebûnê de nîn 
e. Van dewletên ku Kurdistan dagir 
kirine heta niha ji dinyayê re gotine 
ger ku Kurdistan serbixwe bibe wê 
teror li cîhanê belav bibe. Lê kurdan 
heya niha li tu deran rêbazên terorê 
bikar neanîne. Milletin din dikin wan 
tiştan. Ji sînorên mi tu tiştekî terorî 
neçûye û bandor li cîranekî nekiriye. 
Êdî Tirkiye jî di rewşeke din de ye. 
Wek berê ew jî nabînin hin tiştan. 
Têkiliyeke dostane dimeşe. Ne bawe- 
rim ku Tirkiye li hember serxwebûnê 
bisekine. 








PORTRE 

Zaro Axa mirinê li pey xwe hişt 



Z aro Axa bi temenê 
xwe yê179 salî bala 
cîhanê kişand. Beriya ku 
bimire li gelek dewletan 
beşdarî panêlan bû û li 
ser temen dirêjiyê axivî. 
Piştî ku mir dewletê dest 
da ser cenazeyê wî. 

BEZAR BEWAR 

N iha jî bi taybetî tip û bi tevahî 
pêşveçûna teknolojiyê li 
ser vê mijarê disekine û li 
gelek laboratûarên cûrbecûr liser 
vê lêkolîn têne kirin, 
kifşên nû derdikevin û 
li ser dirêjkirina temenê 
mirov xebat didomin. Di 
dawiyê de li cih e ku me- 
riv bibêje hewildanên ji 
bo dirêjkirina mirov di- 
domin. Bêyî hayidariya 
van pêşketinan Kurdekî 
ji çiyayên Kurdistanê 
ev hemû liv û lêkolîn 
têk bir û bi emre xwe yê 
dirêj bu rojev li qadên 
zanist û lêkolînêriyê. 

Zaro Axa yê Bedlîsî... 

Zaro Axa negihêşt van 
tiştan û ji bo wê ev xebat 
û lêkolîn jî bê wate man 
li hember temenê wî. Ji 
ber ku temenê wî ji xwe 
heta dixwaze dirêjbû û 
teknolojî û tip matmayî 
ma li hember kalemêriya 
wî û temenê wî yê dirêj. 

Zaro Axa bi dirêjiya 
temenê xwe bala Ew- 
ropa, Emerîka û hwd. 
cihanê kişand lê kurd 
ji wî bê hay in. Heya 


ku Mahashta Murasi yê Hîndîstanî 
yê 179 salî bala çapameniya cîhanê 
kişand, merivê herî temen dirêj Zaro 
Axa’bû ku di 160. saliya xwe de, bi 
gotina nêwiyek wî ku li ser gora wî 
distra û digot, ‘Bi têra xwe nejî û zû 
çû’, ‘ciwanmerdiya’ xwe li dû hişt û çû 
ser dilovaniya xwe. 

Zaro Axa kurdekî ji Gundê Mêydanê 
yê bi ser Motka Bedlîsê ve bû. Li gor 
agahiyan Zaro di sala 1774’an de li 
gundê xwe hat dinyayê. Di dema 
Osmaniyan de, di dawiya salên 1700’î 
hat Stenbolê û li vir dest bi hemaliyê 
kir. Zaro Axa di temenê xwe de 10 
padşahên Osmaniyan dibîne. (1. 
Amdulhamît, 3.Selim, 4. Mustafa. 2. 
Mahmud, Abdulmecid, Abdulaziz, 

5. Murad, 2. Abdulhamid, 5. Meh- 
met Reşat û Vahdettin.) Bilî vê Zaro 
7 şerên mezin ên wek, Şerê Kirimê, 
Şerê Rûsan, Şerê Plevne, Şerê Qafqa- 
kasan, Şerê Balkanan, 1. Şerê Cîhanê 
û Şerê Rizgariya Tirkiye jî dibîne. 
Zaro Axa yê kalemêr tam 20 cara di- 
zewice ku yek ji van bi keçeke Fransî 
re ye. Li gor hin çavkaniyan jî ne 20, 
29 cara dizewice. Hin hevserên wî 
li Bedlîsê ne û hin jî li Stenbolê ne. 
Dema ku rojnameyên cîhanê bi wî 
re dikvin danûstandinê bi pozbilindî 
qala wan dike ku wan qet xemsar 
nake û ji wan xwedî derdkive. Zaro 
Axa heya dawiya temanê xwe ne hej- 
mar û ne jî navê zarok û newiyên xwe 
bi temamî nizane. Zaro Axa yê Motkî 
piştî ku tê Stenbolê bi destpêkirina 
hemaliyê nijştecî dibe û hevalên xwe 
yên hemal bi rêxistin dike û saziyekê 
ava dike. Beriya ku dest bi hemaliyê 
bike li inşaata Qişle ya Selimiye û 
mizgeftên Tophane û Ortakoyê jî di- 



xebite. Piştî saziya hemalan ava dike, 
demek dirêj serokatiya Koma Hema- 
lan a Stenbolê jî dike. Piştî Emin Beg 
dibe şehremîn, di şaredariyê de wek 
serxedem tê piywirdarkirin heta ku 
dimire jî di vê wezîfeyê de dişuxule. 
Beriya ku bimire demek kurt wek 
xizmektarê avahiyekê kar dike. 

Du caran derdikeve huzura M. 
Kemal 

Zaro Axa nêzikî mirina xwe bala 
çapameniya italya’yê dikişine. Li 
ser vexwendina komeleyek ku li dijî 
alkolê têdikoşe di sala 1925’an de 
diçe italya’yê. Di sala 1930’î de vê 
carê Yewnanî ji wî hayîdar dibin û 
tên wî dibin wir. Di heman salê de 
diçe Emerîka’yê û di 1931’ê de berê 
xwe dide Ingilistanê. Dema ku li 
Emerîka’yê ye hin nûçeyên mirina wî 
derdiçin û pişt re tê fêmkirin ku din- 
ya ji wî bê hay bibe û wek ku miriye 
bê hesibandin ku li ser temenê wî hin 
lîkolîn li Emerîka bêne kirin. Dema 
ku li Italya’yê ye di hin brîfîngan de jî 
cih digire lyi ser temen dirêjiyê dia- 
xivêu di konferansan de cih digire. 
Zaro Axa piştî têkçûna Osmaniyan ku 
komar ava dibe du caran derdikeve 

Mistefa Kemal û jê re wek ‘Sul- 
itap dike. Ji wî re dibê ‘te karên 
ş kirine’ lê di warê azadiya ku dayî 
jinan de Mistefa Kemal rexne dike. 

Piştî ku bala rojavayiyan dikşîne, deq 
û dolabên wan helbet nizane. Piştî 
ku wî dibin Emerîka û hwd. li sîrkan, 
li panayir û cihên kêfê wî deşîfre 
dikin, tewz û henek pê têne kirin. Li 
sîrkekê tê xebitandin. Li vir kesên ku 
bixwazin bi pereyan pê re wêneyan 
dikşînin. Yên bixwazin wêneyan 

bikêşin 10 dolar 
û yên bixwazin 
wî maçkin jî 15 
dolar pere didin 
û pê kêfa xwe 
tînin. 

Di heman 
demê de li ser 
temen dirêjiya 
wî lêkolîn jî 
tên kirin lê 
ne diyar e ew 
lêkolîn li kîjan 
leboratûarên 
cîhanê û di çi 
mercan de hati- 
ne kirin. Zanista 
rojavayîyan li ser 
emrê wî têdikoşe 
ku şîfre yajiyîn 
û jiyanê bidest- 
xe. Her çiqas ku 
bala çapemenî û 
derdorên zanistê 
yên cîhanê li ser 
wîbe jî temênê 
xwe di nava 
feqîrî û xizaniyê 
de derbas dike. 


V.j 


Hemû lêkolînêr û xebatkarên ku 
dixwazin bi riya temenê Zaro bigejin 
‘tiştekî’ lê belê tê nagihên ku çawa ew 
laşê ku tenduristiya wî li cihe tenê bi 
mastê bizina û nane tisi ewqas dirêj 
jiya ye. 

Di dawiya hemû ger, tewz û henek 
û tiştên ku li ser temenê wî hatine 
gerandin, Zaro di 29’ê Hezîran a 
1934’an de li Nexweşxane ya Şişli 
Etfalê, bêyî ku haya kesekî jê hebe 
jiyana xwe ji dest dide. Li gor hin 
agahiyan di 160 û li gor hin agahi- 
yan jî di 164 saliya xwe de ye... Li 
nexweşxaneyê derdikeve holê ku tevê 
ewqas salan, hin nexweşî jî bi wî re 



ne. Werem, mezinbûna dil, xitimîna 
tamaran û sê gurçikî... 

Tevî ku bala hemû cîhanê û çapeme- 
niya cîhanê bikşîne, qek di rojname û 
çapemeniya kurdan de cihê pêyvekê 
jî ji wî re nayê veqetandin. Heya niha 
jî li ser wî tiştekî bi vî rengî derne- 
ketiye. Di lîteratura kurdan de cara 
yekem Rohat Alakom agahiyên di 
derbarê wî de bi cîh kirine. 

Piştî ku dimire dewlet dest dide ser 
termê wî û nahêle ku kes bibîne an jî 
bibe. Zaro Axa tevî hemû coş, rengînî 
û xêrecira ku li ser temenê wî hatî 
gerandin li nexweşxaneyê bi tenê ye, 
beyî malbata xwe. Lê termê wî nadin 
malbatê jî. Li Emerîka’yê çend kes 
tên û ji bo lêkolînkirinê dil, gurçik, 
mêjî û hin organên wî yên din dibin 
welatê xwe û Zaro li Goristan Eyup 
tê veşartin. Bêdeng û bê merasîm... 

Di veşartina laşê wî de keça wî Gul 
Xanim jî amade ye û şînê digerîne, 
“Bavê minî ku ji dinyayê têr nebûyî 
çû...” 







BasNûce 

Guldexwîn li ber qelanê ye 



G uldexwînên ku li herêmên Wan û 

Colemergê wek "bûka bigirî' tên zanîn û 
pîroz tên qebûlkirin, di bin xetereyê de ne. 


cureyên nebatên geofîtîk yên 9 mal- 
batan e, hatin dîtin." 

n Divê hilberîna wan çêbe û bên 
zêdekirin" 

Ark. Doç. Dr. Arzû Çig da zanîn ku 
guldexwîn li herêmê bi awayekî 
xwezayî çêdibin û di nav nebatên 
xemlê de cî digire. 

Çig destnîşan kir ku zanyaran 
nebatên ku di bin xetereya qelanê de 
ne di pirtûka sor de berhev kirine û 
navê guldexwînê jî di wê pirtûkê de 
cî digire û wiha axivî: M Li cîhanê 200 
cureyên guldexwînan hene, li welatê 
me jî 45 cureyên wê hene. Cureyên 
herî zêde li Tirkiye hene. Ji van 45 
cureyan 20Î wê endemîk in. Bejna 
guldexwîna ku li Anadoluyê çêdibe 
di navbera 30 - 100 santîmetroyê 
de diguhere^ŞKildexwîn di rengê 
sor, porteqalî û kêm caran jî zer in. 
Cureyên endemîk û yên ku nesla wan 
di bin xetereya qelanê de ne divê 
bên zêdekirin. Ji ber ku qaçaxçiyên 
nebatên endemîk wan derdixînin 
derveyî welêt koka guldexwînan 
ber bi qelanê ve diçe. Ji bo ku ew 


û wiha axivî: M Ji bo ku floraya Sêrtê 
bê tespîtkirin di sala 20i2an de bi 
hîndekarên Beşa Biyolojiyê yên 
Fakûlteya Fen û Edebiyatê yên 
Zanîngeha Sêrtê re xebatek hat kirin. 
Di vê xebatê de li Sêrtê 30 cure û 56 


H îndekara Beşa Nebatên Bax- 
çeyan a Fakûlteya Zîreatê ya 
Zanîngeha Sêrtê Ark. Doç. Dr. 
Arzû Çig piştî xebatên xwe yên li ser 
guldexwînê diyarkir ku guldexwîn li 
Meraş, Meletî, Dîlok, Elezîz, Dêrsim, 
Mûş, Semsûr, Wan, Şirnex, Çewlig, 
Bedlîs û Colemergê bi awayekî xwezayî 
belav bûye û li Sêrtê jî dijî. 

Çig got ku kulîlka guldexwînê vajî ye, 
ji nava wê nektar dilop dike û piranî 
caran wek nebata xemlê tê bikaranîn 



ji ku nifşên dahatûyê jî bikaribin 
guldexwînan bibînin, divê ew bên 
parastin.” 

Li zanîngeha Sêrtê der barê 
nebatên endemîk de lêkolîn 
têne kirin 

Çig diyar kir ku piraniya guldexwînên 
ku li Sêrtê çêdibin sor in û çar serî ne 
û got ku gel guldexwînan wek M bûka 
bigirî” û "kulika şah M binav dike û li 
gor baweriyê ji ber ku dema Hz. îsa 
hat dardekirin serê xwe ber xwe de 
kiriye û giriyaye ji aliyê xaçparêzan ve 
pîroz tê qebûlkirin. 

Çig got ku Zanîngeha Sêrtê lêkolînên 
xwe yên der barê guldexwîn û 
nebatên endemîk ên herêmê de ber- 
dewam dike. 



Werin berfa zozanan! 


L i Colemergê 
hin welatî 
bi kamyonetan 
ji zozanê 
Berçelanê berfê 
tînin û li navenda 
bajêr difiroşin. 


L i Colemergê hin welatî bi kam- 
yonetan ji zozanê Berçelanê 
berfê tînin û li navenda bajêr 
difiroşin. 

Welatî berfa ku ji zozanê Berçelanê 
tînin di nav poşêtan de bi 3 lîreyî 
difiroşin. 

Bektaş Kurtê ku ji çiya berfê tîne û 
li navenda bajêr difiroşe destnîşan 
kir ku bi firotina berfê piştgiriyê dide 
budçeya malbatê. 

Kurt diyar kir ku welatî eleqeyeke 
mezin nîşan didin û wiha got: "Berfa 
ku tînim li vir dikim poşêtan û difro- 
şim. Welatî di fitarê de berfê tevlî dew 
û dimsê dikin û dixwin.” 












NUÇE 


BasNûce 


e-babelîsk der çû 


B erhema bi navê e-babelîsk ku 
ji berên berkeftî yên Zafer Açar 
pêk hatiye, gihîşte ber destê 
xwendevan û helbesthezan. Helbesta 
kurdî qonax bi qonax, lawazî û sistiyê 
li pey xwe dihêle. Ji xwedubarekirinê 
xelas dibe. Qedera reş a li barê 
xitimîna asoyê hunerê û bêtambûna 
edebiyatê diguherîne. Baskên xwe 
ber bi asoyekî nû ve diçirpîne. Da ku 
bigihê bilindirîn asta marîfetên cîhanî. 
Nifşê duwayîn, nêrîn û perspektîfeke 
nû anîne ser têgihîştin û fêhma 
helbestê. Ewan wisa kir ku qalibên 
binheşê helbestvan û hunermendan, 
bişkên. Derkete holê ku şîroveyên 
heta niha li ser qabiliyeta edebiyatê 
hatine kirin, pêwistî bi teshîheke 
ciddî hene. Lewra, huner bêrast û 
bêasteng e. Bê mewqi’ û bê sînor e. 
Dema mesele bû hest, mekanê daner 
hemû kaînat e. Her tişt e. Her kes e. 


Her der e. Lewra peyva “hest” derbas 
bû, divê hemî îdrak sukûtê bikin. 
Hetta radeyekê, alema hestan ale- 
meke Xwedayî ye. Bi îlham û înayeta 
ku ji Perwerdegar hildide, risteyan 
diafirîne helbestvan. 

Eger serîrê xameyê, xwedî hest be, ew 
di aleme Xwedayî de avjeniyê dike. Li 
ser lûtkeyên bala difire. Belê, aliyekî 
vê rêyê wisa ye. Aliyekî wê yê din jî, 
huzn û kedera nisbî-îzafî ye. Helbest- 
van, bi huzna xwe heye. Dema xem 
kişand, hay ji rewşa xwe dibe. Agir û 
êş, qûtê wî ye. Eger agir li ser destê wî 
û êş di nav dilê wî de neke zinge zing, 
ew nabe şair, hêj xav e. 

Şairên nifşa nû, nîşanî me dan ku 
ew dikarin peyvan li ser ziman zêde 
bikin. Dikarin hevokên ji qalibê xwe 
derketî bînin holê. Herwiha dikarin 
xwe berdin kûrahiya manayê. He- 
rikbariya ziman, di helbestê de ne 


Dengbêjî û hîp hop li heman dikê 



T - 

-L-iyi 


i cîhanê 
wek cara 


kem komek 
hîp hopê 
ya Emerîkî 
û dengbêj 
Mihemedê 
Serhedî li 
ser heman 
dikê derdike- 
vin pêşberî 
muzîkhezan. 

Koma bi 
navê CTZNû 
Serhedî wê di 
5’ê tîrmehê de 
li Stenbolê’bin. 

Koma muzîka 
hîp hop a 
Çermreşkan 
ya Emerîkî 
ku li ser rû yê 
cîhanê wek 
ji sereke nav 
û komên ku 
muzîka hîp 
hop diafirînin 
CTZNû 
Mihemmed 
Serhedî ku 
ew jî wek 
dengbêjekî 
hemdem 
tê naskirin 
di çarçove- 

ya projeyekê de tên ba hev û dê bi 
dûetekê kêfa muzîkhezan bînin. 
Konsera ku dê li The Mekan di seat 
21.00’an de de destpê bike ji aliyê Şa- 
fak Mehmetoglu ve tê organîzekirin. 
Mehmetoglu ku ji bo çandên cîhanê 
bên ba hev û bi hev re xebatên bi vî 
rengî pêk tîne dibê, “Asta çanda kur- 

dan ne kêm e ji ya millet û dewletên 
din ên cîhanê ye. Ez dixwazim ku di 
nava çand û gelan de nêzhevbûnek 
çêbibe. Ji bo ku bi têra xwe guhdar- 
van bêne konsere me buhayê bîletê 
wek 10 TL diyarkir. Konser wê seat 
nîvekê bajo û Serhedî û CTZN wê 
hem sol, hem jî dueteke bi hev re 
bikin. 



e-babelîsk 


zafer berelestî 


Sîuuon 


merc e. Lê hîmek e. Herçiqas esasê 
helbestê mana be jî, ciwaniya ziman 
û hevokê bi herikbariya ziman pêkan 
e. Çawa ku lihevanîna peyvan ne 
helbest be, alozkirina hevokan jî ne 
huner e. Divê di huner de hemahengî 
hebe. Hem mane xweş be, hem peyv 


li hev bin, hem hevok ciwan bin û 
hem jî naverok tijî be. 

Hestberê Zafer Berdestî curecur in. 
Berdestî, hespê xwe di gelek qadan 
de bezandiye. Carinan te ber bi 
huzna Robozkê ve dibe û nukteyeke 
dilagirîn li ser cestê dihêle. 


Pira Evînê ji xemlê xwar bû 



Pira Evîndaran a navdar ku li 
Fransayê ye di bin barê girê evînê 
de xwar bû. Li gelek welatên cîhanê 
pirên bi wî rengî hene ku evîndar bi 
nîşaneya wefadariya li hember hev 
quflan pêve dikin. Lê bargiraniya 
çend ton asinan li ser pişta pirê bû 
sedem ku pira navdar a Evîndaran 
li Fransayê xwar bibe. 

Li welatên Ewropa'yê soneteke pir 
alîgir heye, ku bûye sembola wefa- 
dariya evîndaran li hember hevdu. 
Evîndar quflên rengîn bi nerdeyên 
li dora pirê ve dikin û kilîlawê 
davêjin nav avê. 

Lê weke ku xuyaye li Parîsa ku 
bi "Bajarê Evînê’’ tê nas kirin, 
barê eşqê gelek girane û pira 
(Pont des Arts) ji ber bargiraniya 


çend ton quflan de xwar bûye. 

Ew pira navdar a li paytexta 
Fransayêmûzexaneya Luver bi aliyê 
di n yê çemê ”Sen” ê ve girê dide. 
Êdî ji ber nema cîhê helwasînê, 
êdî evîndar quflan bi rêza duyem û 
sêyem ve girê didin. Kêşa çend tonî 
ya quflan demeke ku bûye serêşeya 
rayedar û berpirsên şardeariya 
bajêr. 

Lê ew take pira eşqê nîne, li gelek 
welattên ewropayê pirên wiha bi 
qebareyên cudatir hene, li gelek 
welatan jî ew kar hatiye qedexe 
kirin û rê nadin qufil bi piran ve 
bêne girêdan. Karê ku êdî bersirsên 
şardariya bajarê Evînê jî mecbûr 
bibin wî karî bikin. 






















BasNûce 


NÛÇE 


Hunergeha nav gel 




yek jî Navenda 
Çanda Med e. Na- 
venda Çanda Med 
di sala 2007’an 
de li Bagcilar a 
Stenbolê hatiye 
vekirin. Med ji ber 
nebûna pêdiviyan, 
navendên xwe li 
Bagcilar û taxên 
derdora wê ve- 
dike. Endem û 
hûnermendê 
Med’ê Mesûd Med 
armanca damez- 
randina Med’ê ji 
me re wiha zelal 
dike: “Piştî ku me dît li Bagcilar û 
derdora wê navendên hunerî pêdivî 
pê heye tunene, me biryar da ku em 
li wir Navenda Çanda Med'ê vekin. 

# 1 „ . . , A , , , Ar ^'rlştî ku Med hat vekirin kesên bi 

J 1 ho çekinna çalakiyen kolektif hunerê re têkildar in> hatin xebatên 

yen huneri, ji salen 90 i u vir ve, xwe wi r domandin." 

xerab de dixebitin. Her çiqas bajarê 
herî bi derfet ev dera be jî, piraniya 
wan fersenda beşdarbûna çalakiyeke 
çandî û hûnerî nabînin. 


navendên çand û hûnerê hatine 
vekirin. Ji wan navendan jî ya 
pêşeng Navenda Çanda Mezopo- 
tamya (NÇM) ye ku bandoreke zêde 
li ser hûnerê kiriye. Piştî wê, çend 
navendên din jî hatin vekirin. Ji wan 


Mesûd Mv d 


Malbat zarokên xwe teslîmî wir 
dikin 

Kurdên ku li wir dijîn jî bi kêfxweşî 
bi wan re ketin hevkariyê. Tiştê ku 
Navenda Çanda Med girîngtir dike, 
ew e ku di nav gel de ye û 
tiştekî navbeynkar tune 
ye ku bikeve navbera wê û 
gel. Mesûd Med pirsa me 
ya têkiliyên bi gel re wiha 
bersivand: Em bi tevahî 
di nav gel de ne. Ku mirov 
bi hunereke pak here nav 
gel, gel jî wê xwedî li mirov 
derkeve. Ku gelê me tê 
vir, bi malbatî tê, bi zarok, 
dayîk, bav... tev bi hev re 
tên. Malbat destê zarokên 
xwe digrin û tînin emanetê 
me dikin. Wek demên berê 
dibêjin, ew êdî zarokên we 
ne. 

Piraniya hunermendên 
ku niha xebatên xwe 
didomînin, di van naven- 
dan de cihê xwe digirin. Ev 
navendên hunerî ji mûzîkê 
bigre heta bi sînemayê, ji 
qursên kurdî bigre heta bi 
lêxistina amûrên mûzîkê, 
wek dibistanan dixebitin. 
Navenda Çanda Med jî 
niha qûrsên cûr bi cûr 
didin. Di nav van qûrsan 
de; dersên zimanê kurdî, 


P iştî hatina kurdan a ber bi bajaran ve 
ji bo pêdiviyên hûnerî, bi dehan sazî û 
dezgehên çandî hatin vekirin. Van navendan 
bi salan barkêşiya xebatên çandî kirin. Her 
çiqas zor û zehmetî li hember van dezgehên 
kurdan hatibe kirin jî, bi awayekî xebatên 
xwe hê jî didomînin. 


xebatên hînkirina amûrên mûzîkê, 
xêzkirinê, resmkirinê hene. Mesûd 
Med dibêje ku bi saya van xebatan 
kurdên li vir xwe ji pergela qapîtalîst 
û ya dewletê xilas dikin û herwekîdin 
zêdetir nêzîkî çanda xwe û gelê xwe 
dibin. 


Astengî hîn jî berdewam in 

Lê belê wekî li her cihî, dewlet dîsa 
zordestiya xwe li ser dezgeh û saziyên 
kurdan didomîne. Ji salên 90’î vir 
ve, çi saziyeke ku ji bo kurdan xebat 
dikir, çavê dewletê li ser bû û kesên 
ku diçûn wan saziyan rastî astengî û 
êrîşên dewletê dihatin. Mesûd Med 
di derbarê astengiyan de jî ev agahî 
bi me re par ve kirin; Em bi zanetiya 
van astengiyan tên vir. Kesên ku tên 
vir dizanin ku çavên dewletê li ser 
wan e. Li gel zordariya dewletê jî hin 
caran erîşên sîvîl yên provokatîf jî 
çêdibin, dixwazin me asteng bikin. 
Herî dawî ji bo em qonserekê li 
darxin, walîtiyê destûr neda me. Heta 
roja dawî tu bersiv nedan me, piştî 
wê gotin ku hûn nikarin vê çalakiyê 
lidarxin. Lê bi dehan caran li heman 
qadê çalaki hatine lidarxistin. Li 
hember van astengiyan dîsa jî me 
qonsera xwe li dar xist." 

Med diyarkir ku piştî bi dawîbûna 
meha remezanê, ew ê pêşengehek 
tabloyên ku ji girtîgehan hatine, orga- 
nize bikin û tabloyên ku ji hêla girti- 
yan ve hatine çêkirin wê bi diyarkiri- 
na buhayê her tabloyekê, were firotin. 
Med wiha dirêjî da axaftina xwe, 
“Hinek pereyê van tabloyan, emê ji 
bo perwerdahiya zarokên taxê xerc 
bikin. Pereyên din jî, ji bo pêdiviyên 
girtiyan emê bişînin girtîgehan.” 
Herwekî din Navenda Çand a Med ji 
ber ku li cihên wek Taxîmê ku hem 
çûn û hatina wir bi zehmet e û him 
jî cihê pişavtina li ser çandan e dûr 
e û li devereke ku zêdetir karker û 
malbatên êxsîl lê dijîn hatiye damez- 
randin jî xwedî balkêşiyekê ye. Zarok 
û ciwanên ku bixwazin bê pere û bêyî 
ku barekî li xwe çalkin diçin vir û ji 
aliyê kesên pispor ên hunerê ve têne 
perwerdekirin. Li navenda ku bi hin 
navendên din ên çandê ku di nav de 
NÇM jî heye re bi koordine dixebite 
her dem qursên cûr be cûr vedibin 
û ji bo dibistanê jî zarok derfetên 
piştgirî û alikariyê dibinin. 


a ber bi baja- 
ran ve jiyan, 
ziman, nêrînên nû 
ketin nava civaka 
kurdî. Jiyana kurdan 
ku bi piranî li ser 
çanda gundîtiyê bû, 
hat guherîn. Hel- 
bet hatina bajaran 
bi tevahî li gor dilê 
kurdan nînbû. Ji dema Osmaniyan 
bigire heta ku Kurdistan bû çar parçe, 
dewletên mêtinger civaka kurdan ji 
xaka wan hilkirin. Osmaniyan ew eşîr 
û êlên ku li dijî wan serî hildidan, 
da ku zûtir bihelîne û bêhêz bike, 
ew ji cih û warên wan hildikir û ew 
dişandin sirgûnê. Di dema komara 
Tirkiyê de jî ev sîstem hat berde- 
wamkirin. Piştî ku şerê çekdarî li 
bakur destpêkir hemû hêlên kurdan 
bi kêfxweşî mil dan wan. Helbet 
bersiva dewletê li hember we fedaka- 
riya gelê kurd, pir giran bû. Dewlet 
da ku alîkariya çekdaran bibire bi 
hezaran gund kavil kirin, bi hezaran 
kes ji cihên wan derxistin. Piraniya 
gundiyên ku gundên wan hatin kavil 
kirin, berê xwe dan bajarên nêz û 
yên ku cih li wan deran nedîtin ber bi 
bajarên rojavayê Tirkiyê ve çûn. 


Hunergeha di nav gel de 

Li ser rû yê cîhanê bajarê ku kurd 
herî zêde lê dijîn bêguman Stenbol 
e. Li gor îstatîstîkan di navbera 3-4 
milyonan de kurd li bajarê ku deriyê 
wê hertim vekirî ye, dijîn. Her roj 
bi hezaran kurd jî ber bi vî bajarî ve 
tên. Ku mirov di warî çandî, wêjeyî, 
mûzîk û tiştên din de binere, Stenbol 
bajarê herî çalak e. Piraniya kurdên li 

MûZÎK 


Folklora 


BasNûce 

HERDEM RASTÎ # 


kurdî wenda dibe 



E laedîn Baba Şehabî ku ji kurdên Sînê ya Rojhilata Kurdistanê ye, 
bi xebatên xwe yên di derbarê muzîk, spor, futbol û herwekî din 
radyoyên kurdî de mohreke giran buha li dîroka çanda Kurdistanê 
xistiye. Wek kalikê xwe. Li çar parçeyên Kurdistanê Seyîd Elî Esxer 
bi bîranîneke bilind paye tê zanîn. Şehabî jî wek kalikê xwe lê di 
rêzikeke din a newaze de, bi riya radyoyên kurdî bi hezaran stranên 
kurdî bi orkestrayek mezin xwendine, dane tomarkirin û li Iranê di 
nava qadên fermî de muzîk û zimanê kurdî bi tîpên zêrinî nivîsî ye. 


DERSÎM 0REMAR 

O ehabî ku navên wek Necmedîn 
OXulamî, Erjeng Kamkar û Bîjen 
Zulfeqar Neseb di warê muzîk û 
fotbulê de perwerde kirine, deriyê ji- 
yan û xebatên xwe ji BasNûçe re vekir 
û lêhiya afirînêriyê pê de anî... 

Ji kerema xwe dikarî hinek beh- 
sa jiyana xwe bikî? 

Ez di sala 1939’ an de li Sinê ji dayik 
bûm, ji ber ku bapîrê min Seyid 
Elî Esxer hunermendekî naskirî 
û dengxweş bû, ez jî di malbatek 
hunerhez de pêgeheştim. Malbata 
me bi eslê xwe Seyidin û ji gundê 
Selewat Abd in. Ji sala 1967’an heya 
niha ez endamê Orkêstra Mezin a 
Tehranê me. Herwiha di saziya bilind 
a muzîka Tehranê de berhemên 
kurdî di bin çavdêriya min de derbaz 
dibin yan têne erê kirin. 10 salin di 
televizyonên îranê de karê dublaja 
fîlman jî dikim, li rex wan hemû ka- 
ran jî min 27 salan mamostetî kiriye. 

Destpêka karê te yê hunerî 
kengê bû? 

Di xwendina destpêkê de û li 
xwendingehê de, tevî çend stranbêjên 
wê serdemê: Biha Newrozî û 
Xulamelî Rumî bi awayê du qulî me 
stran digotin. Dema ez derbasî xwen- 
dina navendî bûm di 15 saliyê de min 
stranek bi navê ”Demek Saqî” ji bo 
hevalekî çêkir ku wê demê ew stran 
ji aliyê şîrketeke tomarkirina stra- 
nan ku xwediyên wê bi eslê xwe Chû 
bûn, li ser qewanê hate tomar kirin. 
Piştî wê stranê Hesen Kamkar (Bavê 
Kamkaran) hat û ji bavê min destur 
xwest ku ez biçim û di radyoya kurdî 
ya Sineyê de stranan bêjim. Çimkî 
bavê min digot: ”Çênabe piştî Elî 
Esxer kesek ji endamên malbata me 
stranan bêje”. Yekem strana ku min 
di radyoyê de strî û tomar kir, "Ey 
Weten" bû. Êdî vê stanê nav û dengê 
min di nava xelkê kurd de belav kir. 

Riya te ya Orkêstra ya Tehranê û 
karê muzîkê yê akadêmîk çawa 
vebû? 


Ez mamosteyê sporê bûm, lê di sala 
1967’ê de ji aliyê Wezareta Perwerdê 
bo bajarê Tehranê hatime veguhestin, 
Li Tehranê min kesek bi navê Hesen 
Yusif Zemanî, ku muzîkjenekî hêja 
û awazdanerêkî pir şareza bû nas- 
kir. Ez dikarim bêjim, ew mezintirîn 
muzisiyenê kurd bû. Wê demê ew 
Serokê Orkêstra Mezin a Tehranê 
bû. Bi rêya wî û çend hevalên din ez 
jî çûm nav grûba orkêstrayê û yekem 
strana xwe bi navê "Kiras Zerdê" ku 
şeira wê ya Şêx Abid Seracedînî bû 
got. Piştî wê wan destûr dane min ku 
ez mehê carekê bi grûba (Barbed) ku 
ji 60 kesan pêk dihat re karê sem- 


foniya Kurdî bikim. Wê demê heya 
niha min li Tehranê nêzî 200 berhem 
xwendine, ku dikarim bêjim 100 ji 
wan bi Orkêstra Mezin e. Piraniya 
wan kara jî ji şeirên şairên mezin 
yên kurd weke: "Goran, Mewlewî 
Tawegûzî, Nalî, Wefayî Mihabadî, 
Hêmin Mukiryanî, Hejar, Şerîf, Siwa- 
re Îlxanîzade, Osman Ehmedî û...". 

Te bi çend zimanan starn goti- 
ne, tenê kurdî ne? 

Bi kurdî û farsî. Lê mêlodiya pi- 
raniya berhemên min, heta yên bi 
zimanê farsî jî kurdî ne. Min bi taybet 


di karên xwe de hewil daye şairên 
kurd bidime nasandin û bi piraniya 
zaraveyên zimanê kurdî weke: soranî, 
kurmancî û hewramî stran gotine. Di 
şert û mercên dijwar de, bi taybet di 
dema şoreşa gelên îranê de ku muzîk 
bi giştî hatibû qedexekirin, min 
berhemên kurdî diafirandin û ez bi 
wê xizmeta xwe pir serbilindim. 

Çend berhemên te yên 
tomarkirî hene? 

Heya niha min nêzî 170 stran kom 
kirine û li cem min parastîne, mi- 
xabin piraniya berhemên hunerî di 
dema şoreşa gelên îranê de fewitîn, 


lê bi texmîn dikarim bêjim nêzî 200 
stranên min hene. 

Tu bi giştî rewşa niha ya muzîka 
kurdî çawa dibînî? 

Ger wiha dom bike hin kes zirarên 
gelek mezin li muzîka kurdî didin. 

Ez dijî karên nû û nûjeniyê nîn im, 
lê pêwîste hunermendên me, saz- 
bend û awaz danerên me bi awayekî 
dilsozane û berpirsyarane li ser wê 
mijarê kar bikin, bila di berhemên 
wan de enstirumentênt û şêwazên din 
yên muzîka biyanî jî hebin, lê ruhê 
berhemên ku diafirînin bila resen û 


kurdewarî be. Folklorên kurdî ber bi 
nemanê ve diçin, ew xemsariyeke me- 
zin ji aliyê hunermend û muzîkkarên 
kurd e. Bila harmoniyek di navbera 
muzîka gelan de hebe, lê ne bi wê 
wateyê ku muzîka xwe bi temamî ji 
holê rakin. Lazime dema kesek guh- 
dariya wan berheman dike bi awayekî 
otomatîk bizane ku ew berhem yan 
awaz yan xwedî tehmeke kurdî ne. 

Tu sedemên nû bûna berhemên 
kilasîk yên kurdî ku berê hatine 
afirandin di çi de dibînî? 

Bi rastî jî wiha ye, gelek caran dema 
ez guhdariya berhemên Elî Merdan, 
Elî Esxer Kurdistanî, Tahir Tufîq, 
Hesen Cîzîrî, Kerîm Kaban û kesên 
din dikim, dibînim pir paqij, sade û 
esîl hatine hazirkirin. Dema bingeha 
karekî weke: mêlodî, şeir, stranbêj û 
muzîk baş û esîl bin ew berhem her 
tim dimînin û qet namirin. Bila ciwan 
û hunermendên me fikra afirandina 
berhemên kurdî bikin û gotina: "Be 
kurdî dejîm, be Kurdî demrîm, be 
kurdî dedem willamî qebrim" ji xwe 
re bingeh bigirin. 

Karekî ku heta niha te nekiriye, 
lê di xeyalên te da heye ku bikî 
heye? 

Xeyal û daxawzên mirovan zor in, 
çand û hunera kurdî ewqas dewle- 
mend û rengîne herçiqas li ser kar 
bikî, roj bi roj dewlemendtir dibe û tu 
dizanî ku te karek nekiriye. Lazime 
ciwan û xebatkarên huner û çanda 
me bi kar û berhemên xwe razî nebin 
û roj bi roj di karên xwe de tiştên nû 
biafirînin. Qet çênabe hunermend ji 
karên xwe razî be. Min gelek dixwest 
şahkarek ji edebiyata Kurdî weke 
Mem û Zîn an Memê Alan, Xec û Si- 
yabend bi awayê semfonî di orkêstrê 
de pêşkêş bikim, lê ew kar bê piştgîrî 
nayê kirin, mixabin îmkanên min 
yên madî jî têra karekî wiha mezin 
û dewlemend nakin. Ger îmkan di 
destên min da hebin pir bi dil dix- 
wazim karekî wiha bikim, heya sax 
bim xizmeta hunera gel û netewa xwe 
dikim. 







